Evropska unija je i dalje glavni vanjskotrgovinski partner BiH – Pozitiv\nEvropska unija je i dalje glavni vanjskotrgovinski partner BiH\nVijeće ministara BiH primilo je k znanju informaciju “Analiza vanjskotrgovinske razmjene Bosne i Hercegovine za period I – IX 2018. godine” koju je pripremilo Ministarstvo vanjske trgovine i ekonomskih odnosa BiH.\nUkupna robna razmjena Bosne i Hercegovine u periodu I – IX 2018. godine iznosila je 23,10 milijardi KM. Vrijednost izvezene robe bila je 8,81 milijarda KM, a uvezene robe 14,29 milijardi KM, te je zabilježen vanjskotrgovinski deficit od 5,48 milijardi KM. Trgovinski deficit bilježi rast od 4% u odnosu na isti period prethodne godine.\nEvropska unija je i dalje glavni vanjskotrgovinski partner BiH, tako da u ukupnom obimu robne razmjene EU učestvuje sa 65,2%, zatim zemlje CEFTA-e sa 13,5%, dok ostale zemlje učestvuju sa 21,3%.\nIzvoz u EU ostvaruje učešće sa 73,5% u ukupnom bh. izvozu, dok u ukupnom bh. uvozu zemlje EU učestvuju sa 60%. Za prvih 9 mjeseci 2018. godine zabilježen je rast ukupne robne razmjene sa EU od 7,9%, zatim rast izvoza od 11,3% i rast uvoza od 5,4%, te rast stope pokrivenosti uvoza izvozom od 4%, dok je kod trgovinskog deficita sa EU zabilježen pad od 9,3%.\nIzvoz u zemlje CEFTA-e učestvuje sa 16% u ukupnom bh. izvozu, a uvoz sa 12% ukupnog bh. uvoza. U periodu I – IX 2018. godine u odnosu na isti period prethodne godine zabilježen je rast ukupne robne razmjene sa CEFTA-om za 4,4%, rast izvoza za 8% i uvoza za 1,6%, zatim rast stope pokrivenosti uvoza izvozom za 4,9%, dok je kod trgovinskog deficita sa zemljama CEFTA-e zabilježen pad od 20%.


Web stranica Vlade TK - Održana 52. vanredna sjednica Vlade Tuzlanskog kantona\nNa danas održanoj vanrednoj sjednici Vlada je prihvatila tekstove sporazuma o produženju važenja kolektivnih ugovora za djelatnost osnovnog i srednjeg obrazovanja u Tuzlanskom kantonu, te ovlastila premijera Kantona da u me Vlade potpiše sporazume. Sporazumima je predviđeno produženje važenje kolektivnih ugovora za ove djelatnosti u Tuzlanskom kantonu na period od dvije godine.\nVlada je danas dala saglasnosti na pravilnike o unutrašnjoj organizaciji Ministarstva obrazovanja i nauke, Ministarstva za kulturu sport i mlade i Ministarstva privrede, kao i Pravilnik o izmjenama i dopunama Pravilnika o unutrašnjoj organizaciji Ministarstva trgovine, turizma i saobraćaja. Radi se dokumentima neophodnim za rad i funkcionisanje novih ministarstava, koja su formirana nakon rekonstrukcije Vlade Tuzlanskog kantona. Podsjećamo, bivše Ministarstvo obrazovanja, nauke, kulture i sporta je razdvojeno na Ministarstvo obrazovanja i nauke i Ministarstvo kulture sporta i mladih, dok su Ministarstvo razvoja i poduzetništva i Ministarstvo industrije, energetike i rudarstva spojena u jedno Ministarstvo privrede Tuzlanskog kantona. Također, Kantonalna direkcija robnih rezervi prestala je da funkcioniše kao samostalna upravna organizacija i nastavlja sa radom kao upravna organizacija u sastavu Ministarstva trgovine turizma i saobraćaja, te je zbog toga urađena izmjena i dopuna postojećeg pravilnika Ministarstva.\nNa kraju, Vlada je današnjim zaključkom definirala da će Ministarstvo privrede nastavit svoj rad u poslovnim prostorijama u kojima je do sada bilo smješteno Ministarstvo industrije, energetike i rudarstva, a Ministarstvo za kulturu, sport i mlade će biti smješteno u prostorijama koje je do sada koristilo Ministarstvo za razvoj i poduzetništvo. Ministar za kulturu, sport i mlade, koji je do sada obnašao funkciju ministra industrije, energetike i rudarstva je zadužen da u prostorijama sadašnjeg Ministarstva privrede oslobodi i obezbijedi dovoljan dio kancelarijskog prostora za smještaj i rad zaposlenika Ministarstva privrede, a novoimenovani ministar privrede, je zadužen da, kao bivši ministar razvoja i poduzetništva, preuzimanjem dijela zaposlenika iz tog ministarstva oslobodi dovoljan dio kancelarijskog prostora za smještaj zaposlenika Ministarstva za kulturu, sport i mlade. Ured za zajedničke poslove kantonalnih organa je zadužen da obezbijedi prostorije za smještaj dijela svojih zaposlenika.


Oštre reakcije na severnokorejsko lansiranje projektila u Japansko more\nLansiranje balističke rakete u Severnoj Koreji, ilustrativna fotografija\nSeverna Koreja ispalila je tri balistička projektila u Japansko more, saopštili su američki i južnokorejski zvaničnici.\nRakete su lansirane iz Hvangdua, severnokorejskog grada koji se nalazi na zapadu zemlje. Sjedinjene Države saopštile su da veruju da bi dva projektila mogla biti tipa skad kratkog dometa, dok je treći pod nazivom Rodong dizajniran za malo dalje mete.\n“Ovo je provokativni akt koji predstavlja veliku pretnju po bezbednost našeg naroda. Oštro osuđujemo ovaj bezobziran čin”, rekao je Džijon Ha Gju portparol združenih snaga Južne Koreje.\nProjektili su prešli razdaljinu od 500-600 metara, što je dovoljno za gađanje ciljeva u čitavoj Južnoj Koreji, uključujući luku Busan na krajnjem jugu, saopštila je južnokorejska vojska.\nSeverna Koreja nalazi se pod sankcijama Ujedinjenih nacija zbog testiranja balističkih projektila. Tenzije su ojačale nakon treće probe koju je ta zemlja izvršila u januaru. Gen Nakatani, japanski ministar odbrane, rekao je da je ta zemlja spreman za potencijalnu eskalaciju.\n"Vlada će osnažiti saradnju sa Sjedinjenin Državama, Južnom Korejom i drugim državama. Pozivamo Severnu Koreju da se uzdrži od ovakvih aktivnosti. Preduzećemo sve potrebne mere u rešavanju ove situacije”, rekao je Nakatani.\nPoslednjih meseci izvela ih je nekoliko uključujući i probu prošlog meseca koje su severnokorejske vlasti ocenile kao najuspešniju. Zvanični Seul je saopštio da je uočio pripreme koje nagoveštavaju da bi uskoro mogla biti uzvedena i peta nuklearna proba.\nPočetkom meseca Seul i Vašington usaglasili su se da rasporede antiraketni sistemu Južnoj Koreji čija će baza biti u gradu Seongjuu.\nArmija Severne Koreja najavila je da će preduzeti akcije ukoliko taj sistem bude postavljen.\nNajava o ovom štitu naišla je i na negodovanje Rusije i Kine koje su ocenile da će time da biti ugrožena regionalna bezbednost.


NUNS: Policija da otkrije ko je ugrozio novinara N1 u Nišu | Autonomija\n"Neidentifikovani vozač nasilničkom vožnjom pokušao je da Milana Stojanovića izgura iz ulice"\nNezavisno udruženje novinara Srbije (NUNS) zatražilo je danas od policije u Nišu da što pre rasvetli saobraćajni incident u tom gradu u kojem je direktno bio ugrožen dopisnik televizije N1 Milan Stojanović.\n„Nepoznati vozač zbog nasilne vožnje svakako zaslužuje neku kaznu a ukoliko se ustanovi da mu je namera bila da ugrozi novinara onda bi trebalo da bude sankcionisan u skladu sa Krivičnim zakonikom, kojim je u članu 138. za ugrožavanje sigurnosti novinara zaprećena kazna zatvorom od šest meseci do pet godina“, navodi se u saopštenju.\nIncident koji N1 ocenjuje kao slučaj mogućeg zastrašivanja novinara dogodio se prošlog petka uveče, samo sat vremena nakon što je Milan Stojanović završio izveštavanje sa protesta ‘Jedan od pet miliona’ u Nišu.\nStojanovića je neidentifikovani vozač nasilničkom vožnjom pokušao da izgura iz ulice kojom je novinar vozio automobil.\nNaglim ubrzavanjem i kočenjem u nekoliko navrata, u izuzetno strmoj ulici, vozač automobila niških registacija primorao je Stojanovića da stane uz trotoar, udario u njegov automobil, a zatim se brzo udaljio.


Direktor Rudnika mrkog uglja (RMU) Zenica Nevzet Vrškić podnio je ostavku na ovu funkciju zajedno s upravom rudnika potvrdio je predsjednik Samostalnog sindikata radnika rudnika Federacije Bosne i Hercegovine Sinan Husić.\nVlada Federacije Bosne i Hercegovine u četvrtak je dala saglasnost Nadzornom odboru Elektroprivrede Bosne i Hercegovine da Nevada Ikanovića, direktora za proizvodnju razriješi dužnosti što je i učinio NO.\nMinistar energetike, rudarstva, industrije Nermin Džindić ranije je kazao da očekuje ostavke Uprave RMU Zenica s obzirom da ništa nisu činili kako bi se riješili nagomilani problemi u tom rudniku. Problem je eskalirao protestom rudara u Sarajevu, a zatim su rudari u sve tri jame zeničkog rudnika odbili izaći iz jame i započeli štrajk glađu. Nakon što je postignut dogovor da Vlada FBiH i JP Elektroprivreda pomognu u sanaciji duga prema Poreznoj upravi FBiH, rudari su prekinuli štrajk i nastavili proizvodnju.\nVlada Zeničko-dobojskog kantona donijela je još dvije odluke o odobravanju subvencije dijela plaće za mjesec mart privrednim subjektima kojima je zabranjen rad...


NATO članice podržale američki plan raketne odbrane\nČlanice NATO saveza danas su podržale američki raketni plan odbrane u Evropi, ali ruski delegat nije uvjeren u njegovu korisnost.\nGeneralni sekretar NATO, Jaap de Hoop Scheffer je reporterima u Briselu rekao da su 26 članica saveza ujedinjene u potrebi odbrane od moguće prijetnje raketnim napadom, ali je dodao da postoji kontinuirano neslaganje u gledanju na prijetnje tokom razgovora sa ruskim delegatom.\nRuski stalni izaslanik u NATO-u, general Konstantin Totski, je takodjer naglasio razlike, ali je rekao da će njegova zemlja proučiti američku ponudu suradnje u razmjeni informacija o ranom upozorenju i održavanjem zajedničkih vježbi.\nRanije je zamjenik ruskog premijera, Sergei Ivanov rekao novinarima u Yekaterinburgu da ne vidi razloga za razgovore o takvoj suradnji. U odvojenom intervjuu za londosnki Financial Times, Ivanov je rekao da zemlje kao Iran neće imati interkontinetalne balističke rakete u doglednoj budućnosti. On je rekao da američki plan mora da je usmjeren protiv Rusije.


U saradnji sa Odeljenjem za rodnu ravnopravnost Ministarstva za ljudska i manjinska prava Crne Gore, Koordinacionim tеlom za rodnu ravnopravnost Republike Srbije i Timom za socijalno uključivanje i smanjenje siromaštva Vlade Republike Srbije, Regionalna škola za javnu upravu (ReSPA) je organizovala regionalnu konferenciju pod nazivom „Merenje rodne ravnopravnosti na Zapadnom Balkanu“.\nSa ciljem da utiče na razvoj politika rodne ravnopravnosti u zemljama članicama ReSPA, konferencija je okupila više od 50 službenika/ca koji se bave ovim pitanjima u relevantnim vladinim institucijama Zapadnog Balkana, stručnjaka/stručnjakinja iz regiona i EU, kao i predstavnika/ca nevladinih organizacija aktivnih u ovom području i međunarodnih organizacija (UNDP, EIGE, OEBS).\nGlavne teme na konferenciji bile su politike rodne ravnopravnosti na Zapadnom Balkanu, kao i merenje rodne ravnopravnosti sa akcentom na Indeksu rodne ravnopravnosti i njegovoj primeni u kreiranju politika. Marija Babović, direktorka programa SeConS-a i autorka prvog Izveštaja o Indeksu rodne ravnopravnosti za Republiku Srbiju objavljenog 2016. godine, predstavila je svoja iskustva u ovoj oblasti.\nTakođe, učesnici i učesnice su se upoznali sa glavnim nalazima komparativnog istraživanja o rodnoj ravnopravnosti u javnim upravama Zapadnog Balkana.\nViše o ovoj konferenciji možete pročitati na sajtu ReSPA.


Lukić zadovoljan sezonom – Nadlanu.com\nLukić zadovoljan sezonom\n"Osvojili smo Kup, jedan od dva trofeja u Srbiji, što nas čini izuzetno ponosnim. Posebno, jer ovom timu niko nije predvidjao ovakve rezultate. Afirmisali smo mnoge igrače, konsolidovali klub", rekao je Lukić na konferenciji za novinare i dodao da je najviše ponosan zbog velikog broja posetilaca na Zvezdinim utakmicama.\nPosebno su negativan stav prema Zvezdi, kako je rekao Lukić, imali dnevnik Pres i televizija SOS.\n"SOS je odgovorniji za naš poraz u večitom derbiju (od Partizana) nego trener Ratko Dostanić", rekao je u jednom trenutku Lukić i objasnio tvrdnjom da je emisija SOS kanala "Crna tačka" koja analizira sudjenje u Srbiji, uvek bila na štetu Zvezde.\nLukić je odgovorio i na pitanje Fudbalskog saveza Srbije (FŠ) da li je nekadašnji visoki funkcioner Demokratske stranke Goran Vesić Zvezdin lider iz senke.\n"Vesića sam ja zvao pod moju senku, a verujte da tu ima dosta ljudi, zato što može i želi da pomogne Zvezdi", naveo je Lukić i dodao da se oko takozvanog rata saopštenjima izmedju Crvene zvezde, Partizana i FSS u javnosti digla prevelika prašina.\n"Šarena je laža da se to nikada pre nije dešavalo. Klubovi su se uvek borili za bolji status. To je večita borba", pojasnio je Lukić.\nPoslednji sukobi u domaćem fudbalu, ipak, možda su premašili prethodne o čemu svedoči i optužba FSS da su ljudi koji iz senke vode Zvezdu pretili predsedniku Saveza Tomislavu Karadžiću. Ubrzo su počele spekulacije da se to odnosilo na Radojicu Božovića.\n"Raju Božovića poznajem 20 godina i ne sećam se tolike novinarske hrabrosti iz vremena kada je on bio blizak Partizanu, pa ni prethodnim upravama Zvezde. Tada nikome nije smetao... Ne znam zašto se naši protivnici bave ljudima sa kojima se mi družimo. Možda je to strah, a nema potrebe za tim. Svi smo mi sportisti", naveo je Lukić.\nPredsednik Zvezde je kazao i da su dugovi kluba koji su pre njegovog dolaska na čelo crveno-belih iznosili oko 22 miliona evra i bili\nosnovni problem, umnogome smanjeni, ali je zamolio javnost za strpljenje i najavio objavljivanje izveštaja revizorke kuće i tačnih cifara u narednih dve nedelje.\nLukić nije želeo da i pored neočekivano dobrih rezultata, navijačima obećava plasman u Ligu Evropa na jesen.\n"Kada sam dolazio u klub rekao da u prvoj sezoni ne jurimo ni domaći trofej, a da rezultate u Evropi treba očekivati tek u trećoj godini našeg rada. Ove sezone smo napravili veliki uspeh, dobili neke poene i možda ćemo sledeće zbog toga biti nosioci u poslednjem kolu kvalifikacija za Ligu Evropa", rekao je Lukić.\n"Neću, ipak, da se bavim kladioničarskim pretpostavkama i obećavam da ćemo uspeti. Svi danas ulažu i pitanje je da li mi možemo da kažemo da smo favoriti protiv bilo koga. Ali, nismo ni autsajderi", ocenio je predsednik fudbalskog kluba Crvena zvezda.


Nakon velike manifestacije koja je održana 9. maja u Novom Sadu kako bi se obeležio Dan Evrope, u istom duhu nastavlja se u Beogradu, na Kalemegdanu, u subotu 14. maja od 12 do 15 časova.\nNa programu je pravi “evropski festival” u kojem će učestvovati 17 zemalja članica Evropske unije, Delegacija Evropske unije u Srbiji, Ministarstvo za evropske integracije Republike Srbije i Evropski pokret u Srbiji. Kvizovi, igre za decu, raznovrstan muzički program, samo su neke od aktivnosti u okviru obeležavanja Dana Evrope.\nAmbasada Italije u Beogradu i Italijanski institut za kulturu u Beogradu učestvuju u ovoj manifestaciji i imaće svoj štand na kojem će se prikazivati promotivni video snimci Italije i na kojem će biti dostupan informativni materijal o aktivnostima Italijanskog instituta za kulturu u Beogradu. Posetioci će imati prilike i da učestvuju u kvizu koji će “odmeriti” njihovo znanje o Italiji: poklon je vaučer za besplatni kurs italijanskog jezika koji poklanja Italijanski institut za kulturu u Beogradu.\nDan Evrope slavi mir i jedinstvo u Evropi. Ovaj datum obeležava istorijski govor tadašnjeg ministra spoljnih poslova Francuske Roberta Šumana koji je 9. maja 1950. godine izložio ideju o novom obliku političke saradnje u Evropi koji će stvoriti uslove u kojima će rat između evropskih nacija postati nezamisliv. Šumanov govor smatra se prvim korakom ka stvaranju današnje Evropske unije.\nDatum: sub 14 maj 2022\nVreme: Od 12:00 do 15:00\nOrganizuje : Delegazione dell'UE in Serbia\nU saradnji sa : Ambasciata d'Italia a Belgrado, IIC Belgrado


Grad Zrenjanin - Biciklistička i moto trka i Dan pešačenja za vikend, u Zrenjaninu\nPočetna / Biciklistička i moto trka i Dan pešačenja za vikend, u Zrenjaninu /\nPešaci, biciklisti, ali i ljubitelji moto-trka u Zrenjaninu, imaće svoj vikend, a posebno “svoj dan” u subotu, 16. septembra, jer će naš grad tada biti domaćin čak tri sportske manifestacije od šireg značaja. Dve su najavljene na današnjoj konferenciji za novinare, održanoj u Gradskoj kući, a moto-trke će javnosti biti posebno predstavljene na konferenciji u Beogradu, najverovatnije u sredu.\nPovodom biciklističke trke "Kroz Vojvodinu", koju organizuje Biciklistički savez Vojvodine i manifestacije "Dan pešačenja u Srbiji", u organizaciji Planinarskog saveza Srbije, a uz podršku Ministarstva omladine i sporta Republike Srbije i Grada Zrenjanina, danas su se javnosti obratili organizatori tih događaja, kao i pomoćnik gradonačelnika Zrenjanina Simo Salapura i generalni sekretar Sportskog saveza grada Vukosava Đapić Atanacković.\nPomoćnik gradonačelnika Simo Salapura istakao je da će predstojećeg vikenda Zrenjanin biti pravi sportski grad i domaćin tri značajne manifestacije.\n“Međunarodna biciklistička trka “Kroz Vojvodinu” stiže u naš grad u petak, a u subotu, u 12 časova kreće druga etapa iz centra Zrenjanina. Ono što se nakon nekoliko decenija dešava u našem gradu jeste moto-trka, koja će se održati u industrijskoj zoni “Jugoistok” u subotu i u nedelju. Ovo je trka koja se boduje i za nacionalni i za balkanski šampionat i očekuje se učešće takmičara iz najmanje pet zemalja. Naravno, tu je i rekreativno-sportski deo, nacionalna akcija “Dan pešačenja” i njen cilj je da se poveća obuhvat bavljenja građana sportom i rekreacijom”, naveo je Salapura i dodao da je Grad Zrenjanin prepoznao ove manifestacije kao način promovisanja grada.\n“U njima će nastupati više stotina učesnika, a ovim putem pozivamo i sve naše škole, učenike, sve naše sugrađane, da se uključe u neki vid bavljenja sportom i sportskim aktivnostima tokom ovog vikenda u Zrenjaninu”.\nMeđunarodna biciklistička trka "Kroz Vojvodinu" jedna je od najznačajnijih ovogodišnjih manifestacija čiji je pokrovitelj Pokrajinska vlada i sportski događaj od posebnog interesa za Pokrajinu. Zrenjanin će biti u epicentru tog događaja, jer će ugostiti bicikliste iz osam zemalja tokom sva tri dana trajanja trke - u petak je u našem gradu cilj prve etape, u subotu se vozi kružna druga etapa, sa startom i ciljem u Zrenjaninu, a u nedelju iz Zrenjanina startuje poslednja, treća etapa.\nStart trke "Kroz Vojvodinu" je u petak, 15. septembra, u 13 časova, iz Novog Sada, a cilj prve etape u centru Zrenjanina, ispred Gradske kuće, oko 17 časova. Dvostruka kružna tura Zrenjanin - Žitište - Torak - Jaša Tomić - Sečanj - Lazarevo - Zrenjanin, ukupne dužine 175 kilometara, startuje u subotu, 16. septembra, u 12 časova, a cilj je predviđen oko 16.30 časova, takođe ispred Gradske kuće. Konačno, u nedelju, 17. septembra, iz Zrenjanina u 11 časova kreće treća, poslednja etapa, čiji je cilj na Titelskom bregu.\nTrku su predstavili sekretar Biciklističkog saveza Vojvodine Nebojša Subić i predsednik Biciklističkog kluba “Ciklomanija” iz Zrenjanina Vladimir Stanar. Stanar je najavio i neke prateće manifestacije na Trgu slobode, kao što je otvaranje izložbe povodom 121. godišnjice biciklizma u gradu (10.30 časova), nastup DJ-a Gage (od 12.30 časova), promo-vožnja za rekretativce od Trga slobode, Ulicom cara Dušana i obilaznicom do "Aviv Parka" i nazad (od 14 časova), poligon spretnosti i puž trka za najmlađe (od 15.30 časova), te fiding zona, konkurs za najbolju fotografiju, obeležavanje 15 godina od osnivanja kluba “Ciklomanija”.\n“Dan pešačenja u Srbiji” biće u Zrenjaninu obeležen jedinstvenom pešačkom turom manje poznatim delovima grada, kao i manifestacijom u “Aviv Parku”. Pešačka tura, na koju organizatori pozivaju sve naše zainteresovane sugrađane, počinje u subotu, u 8.30 časova, sa Žitnog trga. Grupa će se organizovano kretati preko pešačkog mosta, desnom obalom Begeja i Ulicom majora Gavrilovića (naselje “Berbersko”), potom parkom u naselju “Putnikovo”, ulicama Franje Kluza, Igmanskom i Baštenskom, do spomen-obeležja u vinogradu Žarka Turinskog, gde je doneta odluka o pokretanju ustanka u gradu u Drugom svetskom ratu. Odatle se tura nastavlja stazom na gradskoj periferiji, severno do “Aviv Parka”, gde je predviđen dolazak do 11.00 časova, kada počinje centralna gradska manifestacija. Ukupna dužina trase je 6 kilometara, objašnjavaju organizatori i preporučuju učesnicima da ponesu sendvič, slatkiš, flašicu vode i adekvatno se opreme za pešačenje.\nOvu manifestaciju najavili su predsednik Kluba planinara “Zrenjanin” Milan Milojević i član kluba Dimitrije Janković. Milojević je naglasio da će toga dana, osim u Zrenjaninu, u mnogim gradovima Srbije biti organizovane pešačke ture, te da “Dan pešačenja” podržavaju Ministarstvo omladine i sporta, a u našem gradu lokalna samouprava.


Željko Komšić na sastanku "NATO plus BIH"\nČlanovi Predsjedništva BiH utvrdili su danas u Sarajevu da predsjedavajući Predsjedništva Željko Komšić predvodi delegaciju BiH na sastanku "NATO plus BiH", koji će, na inicijativu generalnog sekretara Alijanse Andersa fog Rasmusena, biti održan 18. marta.\n"U delegaciji BiH biće i ministar odbrane Zekerijah Osmić, zamjenik ministra inostranih poslova Ana Trišić-Babić, komandant Zajedničkog štaba Oružanih snaga general-major Ante Jeleč i tri savjetnika članova Predsjedništva", rekao je novinarima nakon sjednice član Predsjedništva BiH iz Republike Srpske Nebojša Radmanović.\nOn je naveo da će u naredna dva dana na Jahorini biti održan Drugi sastanak savjetnika za spoljnu politiku u kabinetima predsjednika zemalja učesnica "Brdo procesa", čiji je domaćin BiH.\nPrema njegovim riječima, Predsjedništvo BiH dalo je agremane za novoimenovane ambasadore Turske, Pakistana i Libije u BiH.\nU okviru novog kontingenta Oružanih snaga u Multidimenzionalnoj integrisanoj stabilizacionoj misiju UN u Republici Mali, Predsjedništvo BiH odlučilo je da pošalje dva oficira Oružanih snaga BiH, dok je u vezi sa produžetkom mandata u kontingentu Oružanih snaga BiH u Organizaciono-stabilizacionoj misiji UN u Kongu donesena odluka o slanju pet oficira.\nRadmanović je dodao da je Predsjedništvo BiH danas usvojilo i Izvještaj o pomilovanjima u prošloj godini.


Potpisan sporazum o saradnji MF banke i Američkog vjeća za međunarodno obrazovanje - MF Banka\nPotpisan sporazum o saradnji MF banke i Američkog vjeća za međunarodno obrazovanje\nU sklopu programa Obuka i osnaživanje studenata STEP Američkog vijeća za međunarodno obrazovanje, uz podršku Američke amabasade u Bosni i Hercegovini, 24 studenta iz Banjaluke i Sarajeva učestvovali su u trodnevnom treningu koji je ih je pripremio za traženje posla. Izabranim učesnicima je obezbijeđena tromjesečna stručna praksa u organizacijama, institucijama i firmama, tokom koje će steći vrijedno radno iskustvo i time započeti svoju profesionalnu karijeru.\n„MF Banka“ Banja Luka je jedna od kompanija koja je otvorila svoja vrata za ovaj vid stručog usavršavanja studenata, pružajući na taj način svoj doprinos edukaciji.\n„MF banka je mlada domaća kompanija koja u potpunosti prepoznaje važnost obrazovanog i stručnog kadra. Drago nam je što ćemo u sklopu programa stručnih praksi obezbijediti mentorstvo za određeni broj studenata i na taj način im pomoći prilikom budućeg zaposlenja i aktivnog učestvovanja na tržištu rada,“ izjavio je Bojan Luburić, predsjednik uprave MF banke.\nPrvo mentorstvo ponuđeno je studentici Lani Samardžiji, studentkinji treće godine Pravnog fakulteta u Banjoj Luci, koja će imati priliku da se upozna s radom svih sektora banke koji pokrivaju različite segmenta prava. Praksa će se obavljati u trajanju od 20 časova sedmično.\nAmeričko vijeće za međunarodno obrazovanje je međunarodna neprofitna organizacija osnovana u Vašingtonu 1974, a danas djeluje u 90 država širom svijeta, uključujući i Bosnu i Hercegovinu. U saradnji sa Američkom ambasadom i Ministarstvom vanjskih poslova sprovodi programe razmjene, edukacije mladih, programe učenja engleskog jezika, promoviše različite kulture i toleranciju.


Vladimir Otašević najbolji igrač 18. kola Super lige Srbije | Novosti.RS\nponedeljak, 02. 12. 2019. u 09:14\nVladimir Otašević na meču protiv Partizana\nFudbaler Spartaka Vladimir Otašević najbolji je igrač 18. kola Super lige Srbije, objavljeno je danas na sajtu tog takmičenja.\nSpartak je odigrao 2:2 sa ekipom TSC-a u Senti. Subotičani su do vrednog boda stigli golovima Otaševića, a njegov drugi pogodak postignut je u zaustavnom vremenu\nVladimir Otašević (33), koji igra na poziciji centralnog beka, ponikao je u mlađim kategorijama čačanskog Borca.\nTokom karijere je nastupao za kragujevački Radnički, Novi Pazar, lučansku Mladost, Metalac i čačanski Borac, odakle je u februaru ove godine i stigao u Spartak.\nTokom aktuelne sezone zabeležio je 18 superligaških nastupa i postigao dva pogotka.


Održana osnivačka Skupština Udruženja direktora predškolskih ustanova Srbije u Požarevcu • Poportal\n13/12/2019 13/12/2019 P.Panović0\nU Svečanim salonima zgrade Načelstva, juče je održana osnivačka Skupština aktiva direktora predškolskih ustanova Srbije. Na Skupštini je izabran upravni i nadzorni odbor, kao i predsednik Udruženja direktora predškolskih ustanova Srbije.\nFunkciju predsednika Udruženja direktora predškolskih ustanova Srbije obavljaće Tanja Lončar, direktorka PU „Ljubica Vrebalov“ Požarevac.\n“Kada govorimo o Gradu Požarevcu i ustanovi koja je vaš današnji domaćin, slobodno mogu reći da rezultati koje je Predškolska ustanova „Ljubica Vrebalov“ postizala u godinama iza nas, govore o sjajnom timskom radu grada i vrtića. Kako su reči jeftine, ali podaci egzaktni, oslikaću tu dobru saradnju, motivisanu brigom za naše najmlađe sugrađane, kroz nekoliko cifara. Tokom 2019. i prethodne dve godine, lokalna samouprava je iz budžeta izdvojila 1.073.659.000,00 dinara i to za plate, prevoz, isplatu jubilarnih nagrada i otpremnina zaposlenih, tekuće troškove funkcionisanja ustanove, popravke i održavanja objekata i opreme u ustanovi, troškove nabavke namirnica za spremanje hrane i nabavku didaktike.


Dodik: PIC je antidejtonsko tijelo, odluke o budućnosti BiH ne donose oni - Index.ba\nČlan Predsjedništva Bosne i Hercegovine Milorad Dodik istakao je da će samo i uvijek Narodna skupština Republike Srpske govoriti da li je nešto u interese Srpske ili BiH, a ne Vijeće za provođenje mira (PIC).\n– Otkako je potpisan Dejtonski mirovni sporazum PIC je antidejtonsko tijelo, i jedina dva tijela koja u ovom trenutku destabilizuju BiH su upravo PIC i visoki predstavnik – izjavio je Dodik Srni upitan da prokomentariše izjavu Upravnog odbora PIC-a, sa kojom se nije složila Ruska Federacija, a u kojoj “najoštrije osuđuju eskalaciju tenzija koja dolazi od nekih političkih lidera kao odgovor na nedavnu izmjenu Krivičnog zakona, kao i korake koje je preduzela Narodna skupština Republike Srpske, a koji bi narušili stabilnost i omeli efikasan rad organa vlasti”.\nDodik je naveo da u Republici Srpskoj malo koga više zanima šta je jedna samoorganizovana grupa ambasadora, koja nije predviđena Dejtonskim mirovnim sporazumom, zaključila, jer odluke o budućnosti BiH neće donositi oni, već legalno izabrani predstavnici na svim nivoima vlasti, pišu Nezavisne.\n– Države koje su se samoorganizovale u jedno antidejtonsko i antiustavno tijelo kakvo je Viječe za provođenje mira neka pokušaju da objasne u svojim zemljama kako jedna neformalna grupa ambasadora pokušava da upravlja nezavisnom i suverenom državom, koja redovno sprovodi demokratske izbore – istakao je Dodik.\n– Šutnja u FBiH na njihove aktivnosti i saopštenja je manir kvazi elita koje su kroz različite epohe služile i pokoravale se radije tuđinima, nego što su preuzimali odgovornost i borili se – konstatovao je srpski član Predsjedništva BiH.\nPrethodni članakSchmidt od danas zvanično visoki predstavnik: Oni koji istresaju svoj bijes, neka znaju da sam iskusan\nNaredni članakNastavak vakcinacije bez najave: Manje gužve ispred Zetre nego jučer ujutro


Penelope Kruz i Havijer Bardem u psihološkom trileru ‚‚Svi znaju“ ~ Lips & Heels\nPenelope Kruz i Havijer Bardem u psihološkom trileru ‚‚Svi znaju“\nDugoočekivani film Aškara Farhadija koji je zatvorio 24. Festival autorskog filma, uskoro stiže na redovne repertoare bioskopa širom Srbije.\n‚‚Svi znaju“ koji je otvorio 71. Kanski filmski festival, je detektivski film koji nas uvodi u priču veselim porodičnim okupljanjem povodom venčanja u živopisnom selu blizu Madrida. Laura putuje sa porodicom iz Buenos Ajresa u rodni grad u Španiji na sestrino venčanje. Usred veselog porodičnog okupljanja i proslave, njena starija ćerka biva kidnapovana. U teškim danima koji slede, raste tenzija među članovima porodice i poznanicima, a duboko čuvane tajne izlaze na videlo.\nPrevious DOMAĆI FILM „TAKSI BLUZ“ 17. JANUARA U VELIKOJ SALI KOMBANK DVORANE\nNext Film “ZAŠTO SMO KREATIVNI?” OTVARA PRVO IZDANJE FESTIVALA ДОК #1


Vulin: Najveća pretnja za mir na Balkanu je formiranje „vojske Kosova“ – Portal za sve nacije i sve generacije\nHome / Vijesti / Vulin: Najveća pretnja za mir na Balkanu je formiranje „vojske Kosova“\nBeograd, 17. jula 2019.- Predsednik Srbije Aleksandar Vucic sastao se sa komandantom americkih vojnih snaga u Evropi Todom Voltersom. Sastanku su prisustvovali ministar odbrane Aleksandar Vulin (L), nacelnik Generalstaba Vojske Srbije Milan Mojsilovic (S) i sef vojnog predstavnistva Srbije pri NATO Predrag Bandic (D). FOTO TANJUG/ ZORAN ZESTIC/ nr\nadmin Juli 17, 2019\tVijesti Leave a comment 76 Views\nNajveća pretnja za mir na Balkanu je formiranje „vojske Kosova“ i pokušaji stvaranja velike Albanije, upozorio je danas ministar odbrane Aleksandar Vulin u razgovoru sa vrhovnim komandanom Savezničkih snaga u Evropi generalom Todom Voltersom.\nVulin je istakao da za Srbiju KFOR predstavlja jedinu legitimnu oružanu formaciju na Kosovu i Metohiji i da srpsko stanovništvo u pokrajini u njemu vidi jedini garant svoje bezbednosti.\n– Sve zemlje koje čine KFOR imaju našu zahvalnost za očuvanje mira na prostoru Kosova i Metohije. Zato je za Srbiju veoma zabrinjavajuće kada se umanjuje brojnost ili uloga KFOR-a – podvukao je on.\nMinistar je sa Voltersom razgovarao i o saradnji sa NATO-om i političko-bezbednosnoj situaciji u regionu.\nIstakao je, kako se navodi u saopštenju, da je saradnja Ministarstva odbrane i Vojske Srbije sa NATO-om pod okriljem Programa „Partnerstvo za mir“ veoma dobra, da je ona optimalni nivo naših odnosa i da je za obe strane veoma korisna.\nOn je rekao da NATO poštuje neutralnost Srbije i uzdržane i smirene reakcije rukovodstva Srbije kao i vođstvo predsednika Vučića.\nPrevious NOVI UŽAS NA AUTO-PUTU Saobraćaj zatvoren u smeru ka Nišu, ima poginulih!\nNext UDARNO GOSTOVANJE STEFANOVIĆA NA NACIONALNOJ TELEVIZIJI! Ispričao šta je Dragan Đilas u ponedeljak uradio jednom POLICAJCU!\nNatalija Vladimirovna Poklonskaja, zamenica predsednika Odbora za spoljne poslove Državne Dume Ruske Federacije, zajedno sa ...


Vožnja biciklima do biciklističkog kampa „Long tour“ - www.025.rs\nwww.025.rs / SOMBOR / DRUŠTVO / Vožnja biciklima do biciklističkog kampa „Long tour“\nSvetski dan bicikla i biciklista proteklih godina se u svetu i regionu nezvanično slavio. Od ove godine i biciklisti imaju svoj dan, a to je 3. jun koji je Generalna skupština Ujedinjenih nacija rezolucijom proglasila za Međunarodni dan bicikla (International World Bicycle Day).\nNa Svetski dan biciklizma, Savet za bezbednost saobraćaja grada Sombora, Policijska uprava u Somboru, Biciklistički klub „Sombor“, Udruženje rekreativaca „Adrenaline Cyclo“ i mnogobrojni drugi partneri i sponzori, 3. juna 2018. godine organizuju zanimljivu biciklističku vožnju.\nBicikliste, učesnike ove rute očekuje nekoliko pratećih edukativnih sadržaja i poklon za koji su se pobrinuli organizatori i sponzori.\nBiciklisti se u nedelju, od 17.30 do 18.00 okupljaju kod sata na ulici Kralja Petra Prvog, a polazak je u 18.00 časova.\nPrema satnici, koja je fleksibilna, planirano je da se u vremenu od 18.30 do 19.00 časova biciklisti okupe na terenu PIK-a gde će biti prva pauza i edukacija.\nPolazak sa terena PIK-a je u 19.30 časova i potom se biciklističkom stazom Apatinskim putem vozi do biciklističkog kampa „Long Tour“, gde će biti organizovan drugi deo edukativnog programa i podeljene nagrade svim biciklistima.\nPovratak u grad, odnosno polazak iz kampa planiran je za 20.30 časova.\nUkoliko vreme bude loše, organizatori će odrediti novi termin za popularno bicikliranje.\nTags: Svetski dan biciklizma, Vožnja biciklima do biciklističkog kampa „Long tour“


“Zakon o referendumu krojen po meri Rio Tinta” – Gerila\nGerila > Društvo > “Zakon o referendumu krojen po meri Rio Tinta”\nobjavljeno na Nov. 12, 2021 u 2:50 pm\n“Jedina dobra strana budućeg zakona je produžavanje roka na 90 dana za skupljanje potpisa kada građani sami žele da predlože neki propis poput zakona (narodna inicijativa). Uvođenjem takse na overu potpisa, međutim, jasno je da se nezavisne građanske inicijative žele onemogućiti da ostvaruju Ustavom garantovanu građansku suverenost. Time se ovo građansko pravo otima od naroda i rezerviše za političke stranke i bogate grupacije. Primera radi, ukoliko neko želi da organizuje predlaganje zakona potrebno je da ima za overu potpisa preko milion i dvesta hiljada dinara”, naveo je Manojlović.\n“Građanskim inicijativama koje bi se na primer protivile Rio Tintu uskraćeno je pravo da finansiraju kampanju iz javnih izvora (budžeta), dok je to pravo dozvoljeno strankama prema Zakonu o političkim aktivnostima na koji se ovaj nacrt poziva, ali ga nedosledno primenjuje. To primera znači da ovaj Zakon jednako moćno finansijski tretira kompaniju osnovanu od Rio Tinta i običnog građanina koji bi se protivio ekološki štetnom rudarenju”, navodi Manojlović.\nOn kaže i da će “mnoge odredbe poput one o jednakoj medijskoj zastupljenosti ostati prazno slovo na papiru, što je vidljivo već sada kada nas na nacionalnim frekvencijama Rio Tinto zasipa reklamama, a Aleksandar Vučić i Zorana Mihajlović zloupotrebljavajući funkcije već vrše referendumsku kampanju koji nije ni raspisan, dok nezavisni stručnjaci poput akademika Nenada Kostića i naučnice Dragane Đorđević nemaju prilike da obrazlože štetnost ovog projekta”.\nManojlović zaključuje i da se ukidanjem cenzusa za referendum, uz navedena ograničavanja građanskog učešća, političkoj vlasti suštinski omogućava nametanje bilo koje odluke i rasprodaja zemlje.


Stiže laser za uništavanje smeća u orbiti\n► Stiže laser za uništavanje smeća u orbiti\nUkoliko probe budu uspešne ovim metodom osiguraće se bezbednost daljih istraživanja svemira. Na razvoju ove tehnologije radila je "Korporacija za precizne sisteme" koja je ogranak "Roskosmosa".\nU svom izvještaju ruskoj Akademiji nauka, kompanija je zatražila podršku za istraživanje i razvoj, i za eksperimentalni rad sa laserom koji može zrakom da uništi svemirski otpad.\nU izveštaju, u koji je uvid imala ruska novinska agencija "RIA Novosti", navodi se da bi agregat stvarao energiju potrebnu za laser koji bi uništavao otpad sa svemirskih brodova ili ostale vrste smeća, poput izgubljene rukavice astronauta u nižoj Zemljinoj orbiti.\nPrema pretpostavkama američke Agencije za svemirska istraživanja NASA u svemiru ima više od 500.000 komada otpada.\n"Relativno mali deo orbitalnog smeća može naneti štetu letelicama i satelitima. Od oko 500.000 komada otpada, 20.000 je veće od lopte za bejzbol", ističe se u upozorenju NASA.\nSpejseks lansirao raketu s moćnim Dži-Pi-Es satelitom\nRaketa kompanije Spejseks (SpaceX) lansirala je danas raketu iz Kejp Kanaverala na Floridi da u orbitu postavi moćni satelit Dži-Pi-Es (GPS) američkih vazdušnih snaga, što je 21. i poslednje...\nHablov teleskop opet radi posle tronedeljne pauze\nHablov svemirski teleskop koji je u orbiti Zemlje, ponovo proučava svemir posle tronedeljne pauze.\nAmerička svemirska agencija (Nasa) lansirala je danas savremeni laser u orbitu namenjen proučavanju leda i njegovog topljenja na Zemlji.\nVranje do kraja godine treba da dobije podzemne kontejnere\nGrad Vranje je u budžetu za zaštitu životne sredine za ovu godinu predvideo i sredstva za nabavku podzemnih kontejnera, a kada oni budu postavljeni to će biti prvi grad u Pčinjskom okrugu koji...\nOluja donela talas smeća na obalu nedaleko od Bejruta\nZimska oluja donela je talas smeća na obalu Libana nedaleko od Bejruta, što je dodatno uznemirilo javnost u toj zemlji koju pogađa kriza sa otpadom od 2015. godine.


Na Balkanu još nije zaključeno posljednje poglavlje\nNova politička zbilja na Balkanu može imati dvostruki impakt na buduću stabilnost regiona i Evrope- dati poticaj tek nastalim nezavisnim državama ali i ponuditi motiv za nastavak političkog usitnjavanja prostora, uvjerenja su analitičari Evropskog centra za političke studije.\nNa Balkanu još nije zaključeno posljednje poglavlje, utisak je briselskih analitičara, koji pokušavajući da analiziraju politička zbivanja i u njima prepoznaju razuman slijed, ne mogu a da ne ostave prostor za dva moguća, duboko različita rješenja.\nKao u proročanstvu grčke proročice, stvari bi mogle ići dobro ili ne- tako se i činjenica da je Crna Gora postala nezavisna država tumači dvojako, u svjetlu mogućih reakcija i njihovih posljedica po stabilnost i budućnost Evrope i regiona.\nAnalitičar Evropskog centra za političke studije, Lucia Montanaro:\n"Nezavisnost Crne Gore se sa jedne strane vidi kao značajan uspjeh, jer se do nje došlo demokratski i mirno i uporedjuje se sa uspjehom Slovačke. Sa druge strane, očekivan je rizik da će to podstaći druge grupe da snažnije insistiraju na nezavisnosti- tako je tu problem Srba na sjeveru Kosova, problem Srba u Republici Srpskoj, koji, ako budu snažnije insistirali na\nnezavisnosti od BiH, imaćete, očigledno, i Hrvate koji će postati glasniji u želji da se odvoje".\nKakva je pozicija Evropske unije u tome? Ima li Brisel u rukama mehanizam koji će podržati razumne i održive, a zaustaviti procese koji bi mogli voditi samo nestabilnosti?\n"Evropska unija se našla u situaciji da mora da postigne vrlo osjetljivu ravnotežu izmedju prava manjina i umnožavanja veoma malih država, koje nemaju uvijek ekonomsku mogućnost da samostalno opstaju. Mislim da Evropska unija ne bi imala razumjevanja prema eventualnom cijepanju BiH u budućnosti".\nPrepoznati stav Brisela je da, kada je riječ o BiH, svim političkim sredstvima treba nastaviti na temeljima Daytona- sa druge strane, uvjrenje je analitičara Evropskog centra za političke studije, ukoliko bi se nastavilo sa cijepanjima, taj bi proces mogao ići bez kraja i političkog opravdanja:\n"Taj se proces cijepanja na Balkanu može nastaviti unedogled- isti rizik postoji u Vojvodini, Sandžaku i tako možemo nastaviti beskrajno. To, sasvim jasno, niti je izvodivo niti je poželjno".


Ministarstvo krije Mišljenje Evropske komisije o Zakonu o JPP – Institut alternativa\nInstitut alternativa » Odgovorne javne finansije » Ministarstvo krije Mišljenje Evropske komisije o Zakonu o JPP\nObjavljeno 02. 11. 2018. 08. 02. 2019.\nMinistarstvo krije Mišljenje Evropske komisije o Zakonu o JPP\nMinistarstvo finansija tvrdi da nije u posjedu Mišljenja Evropske komisije na Nacrt Zakona o javno privatnom partnerstvu (JPP), iako u drugom dokumentu navodi da ga je dobilo u julu ove godine.\nRješenjem po našem zahtjevu za slobodan pristup informacijama od 15. septembra 2018. godine, Ministarstvo finansija odbilo je da nam omogući pristup Mišljenju Evropske komisije na Nacrt Zakona o JPP, uz obrazloženje da ga ne posjeduje “jer je isto u fazi usklađivanja”.\nRješenje Ministarstva finansija\nSa druge strane, u Informaciji o Planu ispunjenja Završnih mjerila za privremeno zatvaranje pregovora u Poglavlju 5 – Javne nabavke, koju je Vlada usvojila u četvrtak, 1. novembra, piše da je “Nacrt Zakona o JPP poslat 16. juna 2018. godine Evropskoj komisiji na mišljenje”, te da je Ministarstvo finansija “Evropskoj komisiji krajem jula mjeseca 2018. godine, shodno dostavljenim sugestijama, uputilo odgovor”, kao i da su “u inoviranom tekstu Predloga prihvaćene sve sugestije i komentari”.\nTo znači da je Evropska komisija dala Mišljenje na ovaj Zakon, na osnovu kog je Ministarstvo finansija pripremilo novi tekst Zakona. Javnost ima pravo da zna šta je bilo sporno u Nacrtu Zakona o JPP koje je upućeno Evropskoj komisiji i šta je ona u svom Mišljenju sugerisala da se izmijeni.\nTo što je tekst Zakona “u fazi usklađivanja”, kako piše u odgovoru Ministarstva finansija na naš zahtjev za slobodan pristup informacijama, ne može biti opravdanje za nedostavljanje Mišljenja Evropske komisije. Ministarstvo je u svom odgovoru navelo neistinu da Mišljenje “ne posjeduje”, iako je u četvrtak postalo očigledno da je Mišljenje stiglo najmanje dva mjeseca prije nego što smo ga tražili.\nIzvod iz Informacije o Planu ispunjenja završnih mjerila za privremeno zatvaranje pregovora u Poglavlju 5 – Javne nabavke\nOvo nije prvi put da se Ministarstvo finansija i Vlada neodgovorno odnose prema javnosti povodom Zakona o JPP, te da od javnosti kriju stav Evropske komisije o ovom dokumentu.\nPrethodni neuspjeli pokušaj Vlade da zakonski reguliše javno-privatna partnerstva završio se u maju 2015. godine kada je održana javna rasprava o tadašnjem Nacrtu Zakona o JPP. Vlada nikada nije objavila Izvještaj sa te javne rasprave, Zakon nije usvojen, Mišljenje Evropske komisije takođe nikada nije objavljeno niti je bilo dostupno kroz zahtjev za slobodan pristup informacijama. Proces pripreme ovog zakonskog teksta je zaustavljen, bez bilo kakvog obrazloženje Vlade, tema je “zaboravljena”, a tek ove godine Vlada se ponovo upustila u poduhvat pripreme Zakona o JPP.\nZainteresovana javnost ima pravo da se informiše o usklađivanju zakonodavstva u ovoj i svim drugim oblastima u svakoj fazi procesa, a ne kada je sve već završeno, a zakoni usvojeni. Ovakvim odnosom prema civilnom društvu i javnosti uopšte, obesmišljava se proces konsultacija i učešća ovih aktera u procesu pregovora sa Evropskom unijom.\nStoga tražimo da Ministarstvo finansija objavi Mišljenje Evropske komisije na Nacrt Zakona o JPP koje je dobila u julu ove godine, kao i sva druga Mišljenja koja ubuduće bude dobilo ili koja je dobilo u međuvremenu.\nOvo bi moralo da bude i standard Vlade u pogledu uključivanja javnosti u procese pripreme i usvajanja svih budućih zakonskih akata. Zato smo u Prijedlozima Partnerstvu za otvorenu upravu (OGP) sugerisali da se unaprijedi transparentnost kreiranja javnih politika u Vladi na način što će se ključna dokumenta na kojima se zasnivaju akti koje Vlada usvaja i/ili podnosi Skupštini proaktivno objavljivati. Naše obrazloženje za to je što se na osnovu komentara i mišljenja Evropske komisije, TAIEX i drugih eksperata donose brojne odluke vezane za kreiranje javnih politika u Crnoj Gori, te da njihova netransparentnost onemogućava zainteresovane strane da učestvuju u ovim procesima na ravnopravnoj osnovi.\nEvropska komisija Javno-privatno partnerstvo JPP Money watch Pristupni pregovori Transparentnost Upravljanje finansijama\nKomentar Izvještaja Evropske komisije za Radio Crne Go...\nIzvještaj Evropske komisije u brojkama: Sve manje napr...\nTitula “lidera u regionu” predstavlja tere...


Predsednik Srbije Aleksandar Vučić razgovarao je jutros sa ruskim predsednikom Vladimirom Putinom, prvi put posle potpisivanja sporazuma u Vašingtonu.\nNa svom ličnom nalogu na Instagramu, srpski predsednik je rekao da je sa Putinom razmenio stavove o situaciji na Balkanu i da su razgovarali o aktuelnim pitanjima strateškog partnerstva Rusije i Srbije, uključujući razvoj dijaloga na najvišem nivou.\nTakođe su potvrdili da su Srbija i Rusija iskreni prijatelji, čija se saradnja zasniva na međusobnom poverenju. Pored toga, Vučić je naglasio da je Srbija vojno neutralna zemlja i predsednik Putin je pozdravio čvrsto opredelenje Srbije.\n„Bez obzira na težinu i složenost svog geopolitičkog, vojnog-bezbednosnog i ekonomskog položaja, Srbija će se pridržavati principa vojne neutralnosti i ostati istinski i pravi partner Ruske Federacije“, rekao je Vučić na svom Instagram profilu.\nZahvalio se Putinu na čvrstoj podršci Rusije teritorijalnom integritetu i suverenitetu Srbije, kao i naporima da održi mir i stabilnost u regionu.\nPrema onome što je Vučić napisao na svom profilu, Putin je rekao da će Ruska Federacija pružiti političku podršku Srbiji u njenim naporima da održi teritorijalni integritet i koordiniraće spoljnopolitičke akcije sa Srbijom, a sve u cilju zaštite međunarodnog javnog poretka.\nPredsednik Vučić i predsednik Putin istakli su da se ekonomske veze Srbije i Rusije neprestano jačaju, ali da su mogućnosti za ekonomsku saradnju mnogo veće od dosadašnjih, pa ima prostora za nove zajedničke projekte.\nKremlj je potvrdio da su dvojica predsednika razgovarali telefonom.\n„Vladimir Putin je imao telefonski razgovor sa predsednikom Republike Srbije Aleksandrom Vučićem na inicijativu srpske strane.\nDiskusija se fokusirala na dogovore sa Kosovom. Aleksandar Vučić upoznao je ruskog predsednika sa razgovorima u Vašingtonu 4. septembra i u Briselu 7. septembra. Vladimir Putin je potvrdio ruski stav o razvoju uravnoteženog kompromisa koji bi za Beograd trebalo da bude prihvatljiv i koji bi odobrio Savet bezbednosti UN.\nPredsednici su razgovarali i o strateškom partnerstvu Rusije i Srbije. „Vladimir Putin je posebno govorio o ličnom doprinosu Aleksandra Vučića razvoju bilateralnih veza i izrazio spremnost da i dalje blisko sarađuje sa njim po svim bilateralnim, regionalnim i međunarodnim pitanjima“, kaže Kremlj u svojoj izjavi. / Ibna\nKosovo: Avio linija Beograd – Priština biće pokrenuta u rekordnom roku, smatra Abraši\nAlbanija: Obnova pravosuđa uz uvođenje novih tehnologija\nKipar: Predsednik Anastasiades putuje na Korziku gde će učestvovati na 7. sastanku MED7


Talentum organizovao Adventsku plesnu kuću\nSubotičko umetničko udruženje talenata “Talentum” organizovao Adventsku plesnu kuću.\nNa druženje u porodičnoj atmosferi odazvali su se ne samo članovi udruženja, već i drugi građani željni zajedničke božićne zabave.\nPuno dobrih ljudi na malom mestu je stalo u sedištu subotičkog „Talentuma”, gde su deca pored izrade medenjaka igrala i pevala. Stvorila se prava praznična atmosfera, mališani su ukrašavali medenjake. „Sve sam ukrašavao, srce, zvezdu, mesec, lutku i padajuću zvezdu” veselo pokazuje svoje radove Konstantin Kovačić.\nU drugom kutku deca su se angažovala u pustovanje. „Od ovog će biti anđelčić” otkrila nam je Leona Mađar.\nDan prolazi u znaku svečane pripreme i rekreacije – rekla je predsednica udruženja Tamara Brezovski i dodala kako posle finih kolačića prija malo plesa. “U plesnoj kući su veoma popularne moldavske plesne igre, naravno i sad ćemo imati moldavske pesme i plesove.”\nUdruženje je uspešno okončao 2018. godinu i raduje se 2019-toj. Umetnički direktor udruženja “Talentum” Roland Brezovski predstavio je niz planova za realizaciju. “Do juna smo puni programa, uglavnom kreativnim radovima, koje smo sve utanačili. Pripremamo se na takmičenja i susrete širom Vojvodine i Karpatskog basena.”\nČlanovi udruženja još ne idu na odmor, naime za 21.decembar pripremaju još jedan svečani program.


Sahrana i dan žalosti u Italiji: Broj žrtava u rušenju vijadukta porastao na 43 (foto) - Sputnjik Srbija\n© REUTERS / Massimo Pinca © Sputnik / Karlo Alьberto Alessi\n19:18 18.08.2018 (osveženo 19:23 18.08.2018) Preuzmite kraći link\nBageri čiste ruševine u Đenovi u potrazi za ljudima\n„U bolnici San Martino, jedan od povređenih je preminuo. Radi se o 36-godišnjem rumunskom vozaču Marijanu Roski“, javila je Ansa.\nDanašnji dan je u Italiji proglašen danom žalosti i održana je javna sahrana za deo poginulih, prenosi Tanjug.\nJedan od glavnih stubova i veliki prolaz na vijaduktu na auto-putu A10 koji prolazi kroz Đenovu u utorak se srušio na skladište i železničku prugu. U vreme nesreće na vijaduktu se nalazilo više od 30 automobila.\nKovčezi s albanskim zastavama među žrtvama tragedije u Đenovi\nrušenje, žrtve, most, Đenova, Italija


Studio "Bella" i Studio Foto Color 24\nStudio “Bella” i Studio Foto Color 24\nDugogodišnja saradnja studia “Bella” i studia Foto Color 24 se nastavlja.\nDokaz za to su i ove fantastične fotografije snimljene u našem studiu u Beogradu u Makedonskoj 24.\nFotografije su snimljene kao deo bloga koji Nemanja Dimitrić i studio Foto Color 24 redovno objavljuju na svojoj stranici www.color24.org.\nObavezno posetite njihovu stranicu, a mi ćemo vam danas preneti samo deo njihovih utisaka iz našeg studia u Beogradu:\n“……Ono što je bitno da napomenem je to da je salon venčanica Bella počeo da sarađuje sa novim kreatorima. U njihovoj ponudi sada možete videti i nove kolekcije u kojima ima nesvakidašnjih modela, a samim tim su uneli pravo osveženje na naše tržište 🙂 U njihovoj ponudi možete naći venčanice koje fantastično izgledaju po vrlo pristupačnim cenama. Tako da devojke, ukoliko želite nešto drugačije, pravac salon venčanica Bella koje možete posetiti kako u Beogradu, tako i u Novom Sadu :)…….”\n← Hvala na ukazanom poverenju Velika akcija studia “Bella” i Marry Ed-a →


Đorđe Balašević i Partibrejkersi na "Danima piva" : Nadlanu.com\nObjavljeno 11. avg 2011. / 13:22:15\nNa glavnoj bini na Žitnom trgu, pored takmičenja u brzom ispijanju piva i držanju pivske krigle, nastupiće i Bajaga, Rambo Amadeus, Masimo Savić, "Eva Braun", "Veliki Prezir", "Zemlja gruva" i drugi. Na sceni Sima Cacin nastupiće i Lajko Feliks, "O Đila" i drugi izvođači, a poslednje večeri, 28. avgusta Zvonko Bogdan.\nProgram će se i ove godine odvijati na nekoliko lokacija u gradu. Glavna bina biće postavljena na Žitnom trgu, scena Sima Cacin koja oslikava bogatstvo tradicije i kulturnog sadržaja Banata i Vojvodine biće u Tiršovoj ulici, a programi će biti organizovani i na Trgu dr Zorana Đinđića, Ulici Kralja Aleksandra Prvog Karađorđevića, platou ispred vodotornja, Gradskoj bašti i Trgu slobode.\nEKSKLUZIVNO: Komedija koju je napisao Balašević uskoro pred…\nU sklopu programa "Dana piva" biće organizovan i Internacionalni festival folklora "Lala", kao i Festival tamburaša "Prim za primom", a osim muzičkog programa, pivske i gastronomske ponude, biće organizovan INOCOOP, Sajam inovacija, kooperacija i preduzetništva, manifestacija "Banatske vredne ruke", kao i brojni sportski sadržaji i programi namenjeni deci.\nOrganizatori ove turističko-zabavne i sportsko-rekreativne manifestacije su Grad Zrenjanin i Turistički centar Zrenjanina.\nĐorđe Balaševićkikindapartibrejkersivikend destinacijezvonko bogdan


Nova pobeda Sušice, Todorović doneo bod Bresničanima u Guči - KRAGUJEVAČKI SPORT\nNova pobeda Sušice, Todorović doneo bod Bresničanima u Guči\nFudbaleri Sušice u sve boljoj formi (Foto: N. Kotlajić)\nKragujevački zonaši ostvarili su polovičan učinak u 24. kolu. Najuspešniji su bili fudbaleri Sušice, koji su na svom igralištu došli do važna tri boda u borbi za opstanak u susretu sa Karađorđem. Slavija je remizirala u Guči sa ekipom Dragačeva, dok je Arsenal poražen u Kraljevu od domaće Sloge.\nSušičani su došli do drugog uzastopnog trijumfa na svom terenu, pošto su juče bili bolji od Karađorđa iz Ribnice sa minimalnih 1:0 (0:0). Gol odluke postigao je Mijailović u 75. minutu i tako produžio nadu svojoj ekipi da može do opstanka.\nTim sa Sušičkog brda i dalje zauzima mesto na začelju tabele sa 16 osvojenih bodova, ali se dobrim rezultatima u poslednja tri kola primakao konkurentima u borbi za opstanak.\nArsenal je nastavio svoj niz poraza na gostovanjima ove sezone u susretu sa kraljevačkom Slogom – 0:2 (0:2).\nNa terenu kraj reke Ibar domaćin je pitanje pobednika rešio već u prvih 45 minuta. Prvo je Vasiljević u 20. minutu iznenadio Rafajlovića, da bi dvadeset minuta kasnije Marić sa tridesetak metara uputio šut, a lopta je završila u mreži. Treba reći da je glavni sudija meča Filip Marković bio prilično oštar prema fudbalerima Arsenala i dodelio im šest žutih i jedan crveni karton.\nNakon ovog poraza Arsenal je ostao na pretposlednjem, 14. mestu, sa samo dva boda više u odnosu na poslednjeplasiranu Sušicu.\nFudbaleri Slavije uspeli su da osvoje bod u Guči protiv Dragačeva, iako su do 83. minuta gubili. Naime, domaći tim je krajem prvog poluvremena, u 42. minutu, došao do prednosti pogotkom Prtenjaka, ali je Slavija u finišu uspela da izjednači preko Todorovića, koji je postavio konačnih 1:1.\nBresničani izbegli poraz u Guči (Foto: M. Jovičić)\nSlavija još uvek nije prebrinula sve brige oko opstanka u ligi, mada se u odnosu na gradske rivale nalazi u najboljem položaju, pošto zauzima 12. poziciju sa 23 osvojena boda.\nU 25. kolu Slavija će u Bresnici ugostiti Orlovac, Arsenal u Palilulama dočekuje Karađorđa iz Ribnice, dok ekipa Sušice gostuje lideru na tabeli, ekipi Tutina.\nPrevious Košutnjak sa penala osvojio bodove u Erdogliji\nNext Održan sedmi po redu „Apolon kup“


Legat kao pravni pojam podrazumeva da proučavaoci dela Milorada Pavića imaju pristup kompletnoj građi koja se nalazi u stanu. Takođe, u dogovoru sa Gradom, Legat se za širu javnost otvara tokom Dana evropske baštine, koje se svake godine održavaju krajem septembra.\nGodine 2015. na zgradu u kojoj se nalazi Legat otkrivena je spomen-bista Milorada Pavića, rad ruskog vajara Grigorija Potockog. Bista je replika Pavićevog spomenika koji se nalazi u Moskvi u Aleji svetskih velikana (atrijum Doma Inostrane literature).\nTokom Dana Beograda u Moskvi (2017) prikazan je video-zapis specijalno rađen za tu manifestaciju u trodimenzionalnoj tehnici: Dani Moskve - Legat Milorada Pavića\nŠire o Legatu, videti na stranicama:


VIDEO - Treba nam još prihvatnih centara za migrante u Sarajevu? - Biscani.ba - Info portal grada Bihaća\nMinistar socijalne politike Kantona Sarajevo Malik Garibija, Nusret Selimović, komesar MUP-a KS i aktivistica Ines Tanović - Sijerčić su za N1 govorili o migrantskoj krizi u Bosni i Hercegovini, odnosno Sarajevu.\nDanas će biti održana hitna sjednica Vlade Kantona Sarajevo u vezi sa migrantskom krizom, a ministar Garibija je kazao kako je ova Vlada održavala sjednice i ranije te da su jednom prilikom i posjetili migrantski centar Ušivak te održali posebnu sjednicu o mirgantskoj krizi.\n"Ova današnja sjednica je vezana za najavu otvaranja novog kampa. Vlada KS je ranije oformirala i tim za koordinaciju migrantske krize, u koji smo uključili preko 20 ustanova koji se na bilo koji način dotiču krize. Kroz to tijelo pokušavamo da preduhitrimo određene situacije. Nedostaje nam organizovano državno upravljanje krizom u kojoj se nalazimo", kazao je Garibija za N1.\nNa pitanje da li lokalne vlasti imaju pravo da se ne slože sa kasarnama koje bi bile u njihovim općinama je kazao da oni kao predstavnici Kantona imaju pravo da nešto podrže ili ne.\n"No, činjenica da je Ušivak bio formiran a da niko nije pitao lokalnu zajednicu, samo je osvanuo kamp. Problem je kad država polovično odlučuje i to je izostanak neke ključne državne svijesti gdje će biti kamp, odnosno da zajednicu makar obavijeste. Srbija, na primjer, koja ima dvostruko manje migranata, ima 18 kampova. Kod nas je zbog odsustva koordiniranog rješenja taj broj pao na nekoliko gradova. Imamo jedan u Mostaru, u Hadžićima i ostale na području USK. Juče je izgubljen jedan život kod Ušivka. Umjesto 20 kampova da imamo, kako nigdje ne bi bio prevelik pritisak, situacija bi se održala pod kontrolom. Ovako kako je hiljade ljudi raspoređeno na malim lokalnim zajednicama pa se dešavaju ovakvi incidenti poput tog jučerašnjeg", istakao je Garibija.\nKazao je i da je u Sarajevu postoji dobra saradnja sa međunarodnim organizacijamama, koje, kako je naveo, nose ogroman teret krize. Također, rekao je i da postoji zaokružena zdravstvena zaštita u Sarajevu, kao i školski sistem za migrante, no ono što nedostaje jeste pitanje uređenja sistema za žene i djecu žrtve nasilje, kojih ima među migrantima.\nRekao nam je i da je u Kantonu Sarajevo izdvojen određen fond kako bi interevenisali tamo gdje ima problema, ali da je potrebno formiranje još jednog prihvatilišta.\nZa Novi dan je govorio i komesar MUP-a KS Selimović koji je na pitanje koliko je migranata na području KS istakao kako nema tačnog broja niti ga iko može imati.\n"Postoje određene procjene da se svakodnevno na području KS nalazi od nekoliko desetina do nekoliko stotina migranata. U Ušivak se na dnevnoj bazi dođe i prijavi od 60 do 100, a u ljetnim mjesecima i do 150 osoba", rekao nam je.\n"Činjenice ukazuju da i sa ovim brojem koji trenutno na dnevnoj bazi dolazi u KS, postoje stanoviti sigurnosni problemi. Nemoguće je utvrditi od migranata identitet. Podaci pokazuju da većina njih zloupotrebljava status migranta. Takve stvari umnogome usložnjavaju rad i policijskih službenika. Mi u okviru svojih nadležnosti svakodnevno preduzimamo određene policijske aktivnosti u smislu uočavanju, registracije tih lica, njihovih upućivanja u Ušivak. Od prošle i ove godine je u pitanju značajan porast izvršenih krivičnih djela, istaknuo bih sa obilježjem nasilja. Nažalost, izgubljen je život sinoć, nije nikome prijatno čuti ni vidjeti to, ali se takve situacije ne mogu isključiti i otvaranjem još jednog centra, sigurnosna situacija bi bila dodatno usložnjena. Određen broj populacije migranata su poprilično dobro organizirani. Imamo pojavne oblike i organiziranog kriminaliteta, odnosno rasturanje opojnih droga i uvezivanje sa našim stanovnicima. Imat ćemo više problema sa otvaranjem novog prihvatnog centra", naglasio je komesar MUP-a KS u Novom danu.\nAktivistica Ines Tanović - Sijerčić je kazala kako balkansku rutu prati od 2015. godine, odnosno kad je krenuo val, i da je pratila tada šta se dešavalo.\n"Kad slušate komesara MUP-a KS i ministra Garibiju, imate osjećaj kao da se ova situacija pojavila tek sada. Ovo se dešava dvije godine, a sada dolazi do eskalacije. Sve manje je smještaja, naglasiću potpuno neadekvatnog smještaja, zbog većeg priliva migranata. Ne pričamo samo o Ušivku nego svim kampovima. Ljudi su smješteni u tvorničke hale", navela je.\n"Garibija kaže treba nam više centara, a sad nam je problem ako otvorimo još jedan, kako kaže komesar. Pa šta ćemo sa svim tim ljudima.Pogledajte koliko prolazi ljudi ovuda", zapitala se aktivistica.\n"Smatram da ovo što je migrantska kriza pokazala u BiH jeste da država ne postoji a to je građanima BiH jasno zadnjih 25 godina. Ako nama ne mogu da pomognu, kako će ovim ljudima", istakla je Tanović - Sijerčić.\nMisteriozan slučaj u Bocvani: Više stotina slonova pronađeno mrtvo


Savet bezbednosti bez rešenja u vezi sa najavama Prištine – Nadlanu.com\nSavet bezbednosti bez rešenja u vezi sa najavama Prištine\nObjavljeno 16. sep 2011. / 08:16:44\nJavni servis je preneo izjavu šefa srpske diplomatije Vuka Jeremića, datu po završetku zatvorene sednice Saveta bezbednosti, da to telo, kao ni generalni sekretat UN Ban Ki Mun, nisu podržali najavljenu jednostranu akciju Prištine, i da je značajna većina zemalja izrazila duboke rezerve prema takvim potezima.\nJeremić je na sednici Saveta upozorio da će, ukoliko se ne preduzme hitna i odlučna akcija, za manje od 24 sata Priština upasti na sever Kosova, što će, kako je ocenio imati nesagledive posledice po čitav region.\nPrema njegovim rečima, i produžetak dijaloga Beograda i Prištine “biće ozbiljno potkopan, kao i sprovođenje onoga što je do sada dogovoreno”.\nAmbasador Rusije u Savetu bezbednosti Vitalij Čurkin je izjavio posle sednice da je Rusija želela da spreči izbijanje nasilja na severu Kosova i da je predložila da Savet izda jednostavno predsedničko saopštenje, ali da su to odbacile zapadne države.\nFrancuska je tokom sednice optužila Beograd da veštački izaziva krizu, javlja RTS.


Dodikova kampanja Republiku Srpsku izlaže opasnosti\nRepublika Srpska ne smije i neće biti talac političke sudbine Milorada Dodika. Postojaće i biće snažna mnogo godina i nakon što Milorad Dodik ne bude na vlasti. – istakao je predsjednik SDS Mirko Šarović.\n„Politički je neodgovorno i prema narodu i prema Republici Srpskoj reći da je Republika Srpska Milorad Dodik, što možemo da čujemo ovih dana od njegovih saradnika“ – poručio je Šarović.\nOn je kazao da kada su smijenjivani predstavnici SDS od strane Pedija Ešdauna i Karlosa Vestendorfa, niko od tih ljudi nije svoj političku sudbinu poistovjećivao sa Republikom Srpskom.\n„Dodik na ovoj krizi dizanjem nacionalnih tenzija pokušava da stvori atmosferu koja će mu pomoći da dobije još jedne izbore. To je legitimna partijska kampanja. Ali onda kada bude trebalo nositi odgovornost za postupke u toj, ponavljam, partijskoj kampanji, Dodik ne treba da se krije iza Republike Srpske. Nijedan pojedinac ne smije da se poistovjećuje sa Republikom Srpskom i da svoju političku sudbinu poistovjećuje sa sudbinom srpskog naroda“ – zaključio je Šarović.\nNEWER POSTMladen Marić, načelnik Uprave za organizovani kriminal, i dalje štiti narkobosa Sinišu Kostreševića od pritvaranja\nOLDER POSTNjemačka pokrenula aktivnosti na uvođenju sankcija za Republiku Srpsku


Naftaški podstrek IT zajednici - Energija Balkana\nPočetna » IT » Naftaški podstrek IT zajednici\nKompanija NIS, u saradnji sa ICT Hub-om, pokrenula je platformu za inovacije i saradnju TechEngine, sa ciljem okupljanja i podrške domaćoj IT zajednici. Tako NIS pruža mogućnosti za razvoj i napredak, razmenu znanja, rešavanje izazova, generisanje ideja i upotrebu savremenih tehnologija.\nTo ih je inspirisalo da stvore jedinstvenu platformu za razmenu znanja i interesovanja, koja, takođe, pruža priliku za saradnju i implementaciju novih rešenja. Imajući u vidu da je za kreiranje zdravog ekosistema inovacija potreban udružen rad različitih aktera, TechEngine je osmišljen kao platforma na kojoj se susreću mladi talenti i eksperti sa višedecenijskim iskustvom, znanjem i naprednim tehnologijama kompanije NIS.\nNaftaški izazov IT stručnjacima\nTechEngine je namenjen svima koji se bave ili žele da se bave savremenim tehnologijama, onima kojima su potrebni znanje i resursi koje NIS može da im pruži, kao i onima koji imaju ideju kako bi mogli da doprinesu IT zajednici uz podršku NIS-a.\nNa onlajn događaju povodom pokretanja novog projekta TechEngine: Virtuelno lansiranje i predstavljanje izazova, Nikolaj Zalevski, direktor Departmana za digitalne tehnologije i inovacije u NIS-u rekao je da putem ove platforme NIS otvara vrata za saradnju domaćim startapima, tehnološkim kompanijama i timovima stručnjaka.\nNa ovom događaju su postavljena i dva konkretna zadatka iz oblasti naftne industrije: kako je moguće automatizovati interpretacije geohemijskih podataka i kako unaprediti i automatizovati očitavanje analognih instrumenata u rafineriji nafte.\nSvi zainteresovani timovi mogu da saznaju više informacija i prijave se za oba izazova putem TechEngine platforme.\nTagovi: Departman za digitalne tehnologije i inovacije, ICT Hub, IT zajednica, naftna industrija, Nikolaj Zalevski, nis, platforma, savremene tehnologije, TechEngine\nPrevPRETHODNOPolitička borba oko 5G mogla bi da ugrozi letenje avionom\nSLEDEĆEBitkoin će se takmičiti sa zlatom u „skladištenju vrednosti“Next


Keller-Sutter u posjeti Bih\nMinistar Cikotić je nakon sastanka izjavio novinarima da su razgovarali o migracijama, te da se ministrici Keller zahvalio na jednoj od posljednjih aktivnosti, a to je podrška švicarske vlade rješavanju nekih praktičnih pitanja opremanja kampa Lipa, koja su se pojavila usljed složenih mehanizama primjene Zakona o javnim nabavkama\n– Razgovarali smo i o nekim sadržajima novih poglavlja, ili novih mehanizama saradnje. Vjeruje da ta saradnja koja se dešava bilateralno proizvodi multilateralne efekte, proizvodi efekte na regionalnu i međunarodnu saradnju – kazao je ministar Cikotić, dodajući da je vrlo zahvalan svojoj kolegici za sve što ona, njeno ministarstvo i švicarska vlada rade za dobru saradnju sa BiH.\n– BiH je važna tranzitna zemlja. Uloga BiH je vrlo bitna kada govorimo o sprečavanju ilegalne migracije. Švicarska vrlo cijeni rad BiH u ovoj oblasti i također cijenimo napore Ministarstva sigurnosti BiH – kazala je ministrica Keller-Sutter.\n– Švicarska će i dalje podržavati ove napore, a to uključuje i prihvatni centar Lipa, posebno kada govorimo o električnoj energiji i grijanju, s obzirom na to da dolazi uskoro i period zime i to jako važno, ali i zadovoljenje određenih potreba koje se tiču podrške upravljanja migracijama – navela je ministrica.\n– Nekoliko je tendera zbog žalbi, procedura koje Zakon o javnim nabavkama dozvoljava, bilo zaustavljeno. Švicarska vlada je ušla i osigurala novac da se taj postupak provede bez primjene odredaba zakona BiH, što će biti završeno za nekoliko dana – naveo je Cikotić.\n– Ne očekujemo ponavljanje prošlogodišnjeg scenarija ni na kakav način – zaključio je Cikotić.


Broj igrača probio sve rekorde: Industrija video-igara u Srbiji donosi 100 miliona dolara\nPorast između 30 i 80 odsto, a raste i prodaja platformi i igara\nPandemija koronavirusa je u celom svetu, pa naravno i u Srbiji, dovela do promena u poslovanju i organizovanju rada. Pojedine delatnosti se zbog pririode posla ne mogu prilagoditi novim uslovima poslovanja pa mnoge privredne grane beleže velike gubitke.\nMeđutim, ima i onih koje su se pokazale veoma otporne pa su u industriji video-igara zabeleženi veoma dobri rezultati – i u Srbiji i u svetu.\nIndustrija video-igara u Srbiji donosi godišnje između 50 i 100 miliona dolara, s jasnom tendencijom rasta, koji je prisutan i u svetu, a u Gejming asocijaciji kažu da je Srbija već našla svoje mesto na globalnoj mapi te industrije i da je tokom pandemije koronavirusa broj igrača probio sve rekorde.\nIstraživanje stručnog udruženja „Bitkom”, objavljeno u Berlinu, pokazalo je da je kriza izazvana pandemijom koronavirusa izazvala pravi „bum” u gejming industriji jer se više vremena provodi uz igranje video-igara, te u Srpskoj asocijaciji industrije video-igara navode da je epidemija donela očekivani rast u broju igara.\nMenadžerka SGA Kristina Janković je za Tanjug rekla da je, u zavisnosti od meseca, prodaja igara, broj preuzimanja i prodaja konzola rasla na različitim tržištima od 30 do 80 odsto. Po njenim rečima, rad na novim igrama je nastavljen, otvoreno je na desetine radnih mesta u različitim kompanijama, a u Srbiji se najviše radi na igrama za mobilne uređaje jer je to najpogodnije za manje timove koji još nemaju novca za kompleksnije projekte. Ona ističe da se u uslovima krize izazvane pandemijom kovida-19 pokazalo da je gejming industrija, kako svetska, tako i naša, dosta otporna.\nBroj igrača je, bukvalno, probio sve rekorde, rekla je Kristina Janković.\nU zavisnosti od žanra, dodala je, platforme i meseca koji se posmatra, porast je između 30 i 80 odsto, a raste i prodaja platformi i igara – i u Srbiji i u svetu.\nap vojvodina ekonomija evropa igrice internet it Novi Sad srbija svet


Reprezentativci BiH do meča sa Italijom će dva puta biti testirani na COVID-19\nFudbalski reprezentativci Bosne i Hercegovine uoči utakmica UEFA Lige nacija protiv Italije i Poljske okupit će se u ponedjeljak, 31. augusta, u Trening kampu Nogometnog/Fudbalskog saveza BiH (N/FS BiH) u Zenici.\nNaši najbolji igrači boravit će u Trening centru N/FS BiH u Zenici do četvrtka (3. septembra) kada će čarter letom otputovati u Firencu, na prvu utakmicu UEFA Lige nacija. Kompletan stručni štab, igrači, kao i administracija koja opslužuje reprezentaciju bit će testirani prije dolaska u kamp, te isto tako i pred polazak u Italiju, kako je predviđeno UEFA Protokolom – saopštili su iz N/FS BiH, prenosi Anadolu Agency (AA).\nZbog toga, kao i trenutne epidemiološke situacije, medijske aktivnosti neće biti ogranizovane kao što je to dosad bila praksa. Medijima neće biti dozvoljen ulazak u Trening kamp u Zenici, ali će N/FS BiH obezbijediti preuzimanje fotografija i video materijala preko svoje zvanične web stranice i/ili posebnih linkova.\nUtakmicu prvog kola elitne Divizije “A” izabranici selektora Dušana Bajevića igrat će 4. septembra u Firenci protiv Italije, dok će tri dana kasnije u drugom u Zenici ugostiti Poljsku.


Iz „Basarca“ poručuju - “ sutra u Gradište po titulu !“ | e-Kučevo\nIdućeg vikenda, u subotu i nedelju, 12. I 13. novembra odigraće se pretposlednje jesenje kolo u zoni Dunav. Dva kučevačka zonaša gostuju, „Basarac“ u Velikom Gradištu a „Zvižd“ u Markovcu, dok RSK dočekuje „Proleter“\nFK „Basarac“ iz Mišljenovca je ove jeseni, jedno od najprijatnijih iznenađenja u sve tri zone FSRZS. Posle 13. Kola u Zoni Dunav nalazi se na čelnoj poziciji sa 4 boda prednosti u odnosu na drugoplasiranu ekipu „Proletera“ iz Vranova . Sutra, u subotu, u utakmici koja počinje u 13 časova, gostuje u Velikom Gradištu, gde se sastaje sa domaćinom „VGSK-om“, koji je se sa poslednjeg gostovanja u Ralji vratio sa sva tri boda.\n„Ponoviću ono što sam već više puta naglasio u toku ove jeseni“ rekao je na konferenciji za štampu Nebojša Mitrović, trener „Basarca“ „ u svakoj utakmici idemo na pobedu. Tako će biti i sutra u meču sa gradištancima. Izuzetno poštujem naše domaćine, svestan sam da u njihovim redovima ima više vrhunskih fudbalskih znalaca ali slobodno mogu da kažem da smatram da smo trenutno spremniji tim i da očekujem pozitivan rezultat „.\n„Uspeli smo da za ovu polusezonu stvorimo jednu izuzetno kvalitetnu ekipu“ kaže Mališa Grujić, prvi čovek mišljenovačkog kluba „ i totalno je svejedno da li igramo na našem stadionu „Međa“ ili gostujemo. Sutrašnjom pobedom bi kolo pre kraja obezbedili laskavu titulu jesenjeg šampiona, pa je zato naš slogan za utakmicu sa VGSK-om –„ U Gradište po titulu!“.\nRSK iz Rabrova na svom terenu dočekuje „Proleter“ iz Vranova i pobedom bi mišljenovčanima pomogao da ostanu na vrhu tabele. „ U nedelju moramo dokazati da vredimo mnogo više, nego što bi se to po mestu koje trenutno na tabeli zauzimamo moglo reći „ rekao je jedan od najiskusnijih u timu rabrovaca Vlada Milosvljević.“Očekujem veoma dobru utakmicu i našu pobedu“.\n„Zvižd“ iz Kučeva gostuje trećeplasiranoj ekipi „Napredka“ iz Markovca „Svesni smo snage koje naš protivnik poseduje i maksimalno ga uvažavamo“ kaže šef struke kučevljana Nenad Grozdić „ međutim, učinićemo sve što je u našoj moći da ostvarimo dobar rezultat i napredujemo na tabeli“.\n8,007 total views, 6 views today\nPrevПретходноOdržano predavanje na temu „Veličina malog čoveka kod Dostojevskog“\nСледећеSportski savez opštine Kučevo održao redovnu godišnju SkupštinuNext


Kosovari uhapšeni pod sumnjom da su učestvovali u borbama u Siriji i Iraku, pružajući podršku terorističkim organizacijama ISIS i Al-Nusra, u utorak su se pred sudom izjasnili da nisu krivi, tokom saslušanja koje je trajalo šest sati.\nProdužena je mera zadržavanja od 48 sati, dok će odluku o zahtevu tužilaštva za meru pritvora osumnjičenima sudija doneti u sredu, najdalje u četvrtak ujutru, izjavio je za RSE advokat Besnik Berisha, koji brani osumnjičenog Hadi Nuru iz Prištine.\nNakon saslušanja Berisha je izjavio da tužilaštvo nije podržalo svoj zahtev nikakvim činjenicama ili dokazima a za tzv. njihovo terorističko delovanje, regrutaciju za terorizam i za širenje i promovisanje rasne mržnje.\n"Većina osumnjičenih su se izjasnili da nikada nisu bili u Siriji, niti su pokušali da to urade. Jedan mali broj, troje-četvoro, priznali su da su bili u Siriji, priznali su da su otišli kako bi se borili za humanitarno pravo, protiv Asadovog režima, ali ne kako bi se pridružili terorističkim grupama kao što je ISIS, a tužilaštvo je navelo da su članovi ISIS-a. Tužilaštvo nije dalo nikakve dokaze kojim bi se dokazalo da su ti ljudi regrutovali ili slično. Većina se izjasnila protiv džihada, protiv rata ISIS-a i ostalih terorističkih organizacija. Naravno da podržavaju rat u humanitarne svrhe, i rat za zaštitu dece ali i odraslih", kazao je Berisha, dodajući da ukoliko ne bude političkog uticaja i ukoliko se ne izlože pritiscima u ime borbe protiv ekstremizma ili radikalizma najverovatnije će se osumnjičeni vratiti svojim porodicama.\nZbog velikog broja osumnjičenih, saslušanje je obavljeno u improviziranoj sudnici u bivšem bioskopu. Ulica u kojoj se nalazi sudnica bila je zatvorena tokom trajanja ovog procesa, a ispred objekta bile su velike mere bezbednosti.\nSaslušanje je bilo zatvoreno za medije, ali građani i mediji su se bili okupili ispred objekta gde se odvijalo saslušanje.\nUhapšeni su pritvoreni nakon privođenja u okviru policijske akcije izvedene na 60 lokacija širom zemlje. Uhapšeni su iz Prištine, Gnjilana, Uroševca, Prizrena, Peći i Mitrovice.\nBajram Redžepi, ministar unutrašnjih poslova Kosova, izjavio je za domaće medije da će se hapšenja nastaviti, te dodao kako Islamska zajednica Kosova nije dovoljno sarađivala sa kosovskim vlastima.\nIz Islamske zajednice Kosova su, međutim, kazali da podržavaju akciju hapšenja te su apelovali na građane „da ne budu plen neodgovornih pojedinaca koji manipulišu verom zbog neljudskih ciljeva“, a da ukoliko ima imama koji su takođe umešani u ovakve aktivnosti, kao što je bilo rečeno, oni trebaju da snose odgovornost.\nPredsednica Kosova, Atifete Jahjaga, ponovila je u utorak da podržava akciju bezbednosnih snaga kako bi pred lice pravde doveli osumnjičene za terorizam, kao i sve one koji su deo terorističkih organizacija i ugrožavaju ustavni poredak i nacionalnu bezbednost.\nPolicija ispred mesta gdje je organizovano saslušanje, Priština 12. avgust 2014.\n„Kosovo nikada nije bilo niti će biti gnezdo i utočište ekstremističkih dela. Ja sam na različite načine isticala da je pitanje islamskog radikalizma i ekstremizma jedna od najvećih briga naše zemlje, a jučerašnje delovanje sigurnosnih mehanizama se treba pozdraviti", poručila je predsednica tokom posete Gračanici, opštini kod Prištine sa većinskim srpskim stanovništvom.\n"Kosovo ima omladinu kojom se treba ponositi, i ona treba biti orjentisana ka tome da doprinosi svojoj zemlji i procesima evroatlanskim integracijama“, kazala je Jahjaga u kontekstu informacije da su većina uhapšenih mlađe osobe, rođene osamdesetih ili devedesetih godina 20. veka.\nAkcija podzeta u posljednji čas\nSociolog Maria Berishaj Sylejmani, u izjavi za RSE kaže da ne čudi što su veći broj uhapšenih mladi, zato što su mladi ljudi lak plen i najčešća meta takvih grupa. Ona ističe da se iz pojedinih razloga kod tih mladih razvija jako osećanje pripadnosti ovim grupama.\n„Nažalost, mladi provode dosta vremena na internetu, bez nadgledanja, posećuju razne sajtove, i sajtove koji propagiraju nasilje. Takođe, nedostatak socijalnih aktivnosti kod mladih, kao i velika nezaposlenost su faktori koji doprinose ovome, kao i sistem obrazovanja, koji više reprodukuje a ne stvara kritičko mišljenje kod mladih. Ove grupe mladima pružaju emocionalnu i socijalnu podršku koje društvo ne može da im pruži. Ovo naravno ne opravdava njihovo ponašanje, ali predstavlja razloge za tako nešto“, kaže ona.\nBerishaj Sylejmani dodaje da vlasti do sada nisu za ozbiljno shvatale ove grupe, te da je akcija u ponedeljak bila poslednji trenutak da se nešto poduzme.\n„Ja mislim da ovo treba da bude samo početak, i treba da se istraže i drugi razlozi. Treba da se obave razgovori i u Islamskoj zajednici i da se zatvore sve te džamije ili objekti u kojima se eventualno propagira nasilje. Džamije koje su deo Islamske zajednice su džamije koje propagiraju nešto drugo - toleranciju i ostale pozitivne stvari, ali sigurno postoje i druge džamije i druge organizovane grupe koje propagiraju nasilje, a mladi su deo tih grupa“, konstatuje Sylejmani.\nI kosovski analitičar Ismail Hasani kaže da se otkrivanje i hapšenje osumnjičenih za terorizam moglo već očekivati, s obzirom da se o tome već pričalo u poslednje vreme.\n„Tu treba uzeti u obzir i javne nastupe pojedinih imama u džamijama, tokom propovedanja, gde su na svestan ili nesvestan način slali poruke, i obrazložili taj put u koji su ljudi već bili uključeni. Mada mi u ovoj fazi nemamo javnih indikacija o stepenu uključenosti ili kriminalizaciji tih pojedinaca koji su uhapšeni“, kaže Hasani za RSE.\nIpak, dodaje on, hapšenje nije rešenje već su potrebne i ubrzane mere državnih organa i bliska saradnja sa Islamskom zajednicom Kosova. On preporučuje da se ubuduće uzme u obzir i osnivanje Ministarstve za vere.


Kosovo: Podeljeni stavovi među albanskim strankama i Srbima o izborima u novembru\nKosovo, izbori, ilustrtacija\nPredsedništvo Kosova saopštilo je da će se lokalni izbori na Kosovu održati 3. novembra ove godine. Predsednica Kosova Atifete Jahjaga ocenila je da je održavanje lokalnih izbora na celoj teritoriji Kosova važna poruka za građane zemlje i da osigurava teritorijalni integritet i subjektivitet Kosova. Dok je trenutni stav Srba na severu da na izbore ne treba izlaziti, oni južno od Ibra poručuju da Srbi ne smeju da se kockaju sa svojom sudbinom.\nNa osnovu briselskog sporazuma, lokalni izbori će u opštinama na severu biti organizovani uz podršku OEBS-a a u skladu s kosovskim zakonom i međunarodnim standardima.\nDragiša Vasić, predsednik Opštine Leposavić, u izjavi za RSE kaže da je trenutni stav srpskih lidera na severu da se takvim izborima građani ne odazovu.\n„Za sad je stav, ukoliko se ne bude promenio, da se na takve izbore neće izaći. To je možda moj lični stav, ali mi donosimo odluke na nivou četiri opština tako da ćemo u tom slučaju razgovarati kad se budemo sastali. Ali sumnjam da ćemo se drugačije dogovoriti, jer mi imamo odluke naših skupština koje moramo na neki način da ne ignorišemo“, kaže Vasić.\nAdrijana Hodžić, šefica Administrativne kancelarije na severu Mitrovice, koja funkcioniše pri Vladi Kosova, u izjavi za naš program navodi da se do novembra treba raditi mnogo kako bi građani severa Kosova bili ubeđeni da učestvuju na lokalne izbore.\n„Situacija na terenu nije sjajna ali se menja u pozitivnom pravcu i ja mislim da će se izbori održati jer su se obe strane dogovorile oko tih izbora. Odgovornost je i na jednoj i na drugoj strani. Beograd definitivno mora da uključi i iskoristi sve svoje mehanizme i aparate da ubedi građanstvo da izađe na izbore i, naravno, da ubedi političke partije da učestvuju na izborima. S druge strane, Priština mora biti tu kao podrška, mora biti transparentna i mora pomoći čitav taj proces. Jedan od preduslova za zaista demokratske i bezbedne izbore jeste bezbednost. U ovom tranzicionom periodu sve institucije koje se bave bezbednošću morale bi da daju svoj maksimum kako bi se poboljšala bezbednost na terenu, kako bi određeni ljudi mogli slobodno da prezentuju svoje ideje, isto tako da građani mogu da slobodnu da glasaju za ideje za koje smatraju da su najbolje“, kaže Hodžić.\nOna naglašava i da je od početka rada Kancelarije pa do danas, promena ponašanja stanovništva na severu prema ovoj kancelariji enormna i da se građani svakoga dana sve više obraćaju ovoj kancelariji.\nBeograd na ispitu\nUpitali smo i građane na severu da li će učestvovati na lokalnim izborima koje će organizovati kosovske institucije.\n„Ovde kod nas mislim da su ljudi jedinstveni. Niko od nas ne misli da izađe na izbore. Smatram i da nije patriotski da se izađe na izbore. I ne verujem da postoji pritisak nad nekim da izađe ili ne, svako o tome sam odlučuje“, kaže Mitar Marinković.\n„Ja i moja porodica, imam dva sina i suprugu, nećemo da izađemo sigurno. Srbi sa centralnog Kosova će sami odlučiti, verovatno, kako ih Bog uči“, kaže Milorad Popović.\n„Ovi izbori idu ali što se mene lično tiče, ja nisam zainteresovan, uopšte me ne interesuje“, navodi Nikola Stević.\nA jedan od predstavnika Srba južno od Ibra, Ranđel Nojkić, kaže da su ovi izbori veoma bitni zato što Srbi imaju šanse da učestvuju u kreiranju njihove sudbine.\n„Na ovim izborima na ispitu su Beograd, birači na prostoru Kosova i Metohije i institucije u Prištini. Beograd treba vrlo jasno da uputi poruku, i ne samo poruku već mora da napravi i strategiju za ove izbore. Srbi neće imati izgovora koje su imali do sada da Beograd nije bio jasan po tom pitanju. I, na kraju krajeva, mislim da je vrlo bitno da ovi izbori budu pošteni i da Srbi ne podlegnu nekim trenutnim koristima odnosno malverzacijama, s obzirom da se radi o sudbini. Ukoliko bude jasna poruka i jasan stav Beograda i ukoliko Beograd aktivno učestvuje u procesu pozivanja Srba i obrazloženja da Srbi trebaju da učestvuju na ovim izborima, onda je potpuno izvesno da odaziv može da bude značajan. Sve u svemu, jasno se govori da su izbori veoma bitni, da je ovo šansa za Srbe, da Srbi ne smeju da se kockaju sa svojom sudbinom i ne bi smeli da prokockaju šansu koja im je pružena i koja im je na dohvat ruke“, poručuje Nojkić.\nDve najveće opozicione partije, Demokratski savez Kosova (DSK) i Pokret Samoopredeljenje, usprotivili su se datumu za lokalne izbore, navodeći da predsednica Kosova nije uzela u obzir njihove predloge.\nIsmet Beqiri iz DSK navodi da je predsednica prilikom donošenja odluke bila pod uticajem vladajuće DPK.\n„Ona je bez ikakvog razloga prolongirala raspisivanje izbora i desilo se to što se desilo, doneta je odluka za 3. novembar. Jasno je da je važno da se izbori održe u celoj zemlji, ali smo uvereni da su oni mogli da se održe i ranije“, kazao je on.\nPredlog Pokreta Samoopredeljenje je bio da se izbori održe krajem septembra ili početkom oktobra. Iz ovog pokreta kažu da 3. novembar kao datum izbora predstavlja kršenje Zakona o lokalnim izborima.\nOni dodaju da je 3. novembar nije izabrala predsednica Jahjaga već premijer Srbije Ivica Dačić zbog svojih sopstvenih interesa. Shpend Ahmeti iz ovog pokreta navodi da je zahtev svih partija bio da se izbori održe ranije.\n„Ovo nije iznenađenje za nas jer je ovaj datum prethodno predložio premijer Srbije, Ivica Dačić. To je problematično zato što se predsednica konsultovala sa svim političkim partijama i zahtev gotovo svih je bio da se izbori održe krajem septembra ili početkom oktrobra, a ona je ignorisala sve i to pitanje je postalo tema pregovora sa Srbijom. Prema tome, nepravedno je da Srbija odlučuje o datumu izbora na Kosovu“, kazao je Ahmeti.\nS druge strane, DPK i Alijansa za budućnost Kosova pozdravile su odluku o datumu održavanja lokalnih izbora.


General Lazarević danas na slobodi\nGeneral Vladimir Lazarević danas bi trebalo da bude pušten na uslovnu slobodu iz Haškog tribunala, pošto je izdržao dve trećine kazne od 14 godina zatvora.\nMinistri pravde i odbrane Nikola Selaković i Bratislav Gašić otputovaće sutra u Hag gde će sačekati puštanje na slobodu generalna Vladimira Lazarevića iz zatvora haškog tribunala, potvrđeno je Tanjugu u Ministarstvu pravde.\nLazarević, koji je u zatvoru izdržao dve trećine kazne od 14 godina, avionom će biti prebačen u Niš gde će ga na aerodromu dočekati i ministar za rad, socijalna i boračka pitanja Aleksandar Vulin. Lazarević je bio osuđen po komandnoj odgovornosti na 14 godina zatvora zbog zločina na Kosovu i Metohiji, kao komandant Prištinskog korpusa, a potom i komadant Treće armije Vojske Jugoslavije 1998. i 1999. godine. U Haškom zatvoru je proveo više od 10 godina, gde se u međuvremenu i razboleo, a nekoliko puta je i operisan. Lazarević je dobrovoljno otišao u Hag u februaru 2005. godine, gde je četiri godine kasnije osuđen na 15 godina zatvora, ali mu je kazna posle žalbe smanjena na 14 godina.\n« Keri: Aleksandar Vučić stvara novu Srbiju POSLEDNJI BILANS MASAKRA U SAD: 14 ubijeno, 14 ranjeno, sumnja se na terorizam »


Lider DSS-a Vojislav Koštunica poručio je da ta stranka ne može da sarađuje sa strankama koje ne priznaju Ustav Srbije i koje prave pasoše Vojvodine. Koštunica je objasnio da misli na koaliciju DS-G17 plus "obogaćenu Čankom" i dodao da narod "dobro kaže da s kim si takav si" i da "oni nisu društvo koalicije DSS-NS".\nLider Demokratske stranke Srbije Vojislav Koštunica izjavio je da između DSS i Srpske radikalne stranke nije postignut sporazum o pravljenju zajedničke Vlade Srbije. "Koalicija Šeselj i Vojislav Koštunica ne postoji i nema sporazuma. iza te priče (o toj koaliciji) stoje oni isti ljudi koji su tvrdili da će DSS bez ikakavih izbora napraviti koaliciju sa Srpskom radikalnom strankom i obezbediti skupštinsku većinu. Dakle, stoje\nisti ljudi. Lagali su onda i lažu i sad", kazao je Koštunica.\nNa pitanje da li su mu bliži principi Demokratske stranke ili SRS-a, Koštunica je rekao da su principi od kojih nije odustao "demokratsko\ni nacionalno" i da se ti principi sprovode "prema okolnostima". "Ja stranke ne delim na podobne i nepodobne, ja ne delim ljude na podobne i nepodobne", naveo je on i dodao da čovek mora da bude oprezan prema onima koji govore da Srbija treba da uđe u EU, pa da onda brane Kosovo.\nLider Demokratske stranke Boris Tadić ponovio je da Srpska radikalna stranka nije prihvatljiva kao koalicioni partner, a da Socijalistička partija nije dovoljno prihvatljiva, ali da je SPS više napredovao u unutrašnjim reformama i da je modernija stranka od SRS-a. Liberalno demokratska partija je za Tadića neprihvatljiva kao koalicioni partner jer je to stranka kojoj je nezavisnost Kosova prihvatljivo rešenja.


EXPRES - U Srbiji nema ko da nadoknadi Tanjug\nU Srbiji nema ko da nadoknadi Tanjug\nBEOGRAD - Nekoliko desetina ljudi iz sindikata novinara Srbije, profesionalnih novinarskih udruženja, bivši urednici i novinari Tanjuga, te ljudi iz politike, okupili su se danas ispred zgrade te novinske agencije, kako bi, kako su naveli, "odbranili Tanjug".\n"Mi trenutno u Srbiji nemamo kuću koja može nadoknaditi Tanjug, u to sam siguran", rekao je Veselinović novinarima i naglasio da postoji i ekonomski interes očuvanja Tanjuga, jer bez te agencije privrednici ne bi bili na vreme informisani o temama značajnim za Srbiju.\n"Ja jesam ovde zbog podrške zaposlenima, ali, značajnija od tog interesa pojedinačnih sudbina, koje, opet da kažem, nisu zanemarljive, jeste sudbina Tanjuga i učiniću sve, kao jedan od 250 poslanika, da se zaustavi ukidanje Tanjuga, a čak i ako do toga dođe, učiniću sve da jednog dana, kroz, mesec, godinu, ili nekoliko godina, Tanjug bude reosnovan", rekao je Veselinović.\nPotpredsednik Demokratske stranke Srbije Dragan Maršićanin rekao je da je "gašenje Tanjuga, poznato još od avgusta meseca, kada je usvojen Zakon o informisanju i medijima, skandalozna odluka vlade", rekao je Maršićanin i podsetio da je pokušaja da se ugasi Tanjug bilo još 2004. godine i tada je, kako je naveo, doneta strateška odluka tadašnje vlade DS S-a, da se revitalizuje agencija koja je bila i u velikoj finansijskoj krizi i kadrovskoj krizi.\nPredsednica sindikata novinara Srbije Dragana Čabarkapa rekla je da su se ljudi okupili da obeleže 72. rođendan Tanjuga.\nOna je podsetila da su Sindikat novinara Srbije i profesionalno udruženje novinara Srbije od 2012. ukazivali da je set medijskih zakona loš i da ga treba menjati, jer neustavno isteruje državu iz medija.\n"Podsetiću vas da je ugašena i Radio Jugoslavija, nekoliko lokalnih i regionalnih medija. Za ovaj haos medijski i urušavanje profesioje, odgovorni su ministar kulture i informisanja Ivan Tasovac i državni sekretar u ministarstvu Saša Mirković. Mi smo danas uputili javni poziv da oni podnesu ostavke i očekujemo da će zbog interesa profesije oni to uraditi", naglasila je Čabarkapa.\nMore in this category: « Mini raspust naredne nedelje\tPomoć od 6.000 dinara prosvetarima »


Beogradska deca ulice bez podrške sistema\nKraj 2019. godine Svratište za decu u glavnom gradu Srbije dočekuje sa neizvesnošću. Novac od projekata pokriva rad Svratišta do polovine avgusta naredne godine, a država i Grad Beograd se do sada nisu uključili u finansiranje.\nTokom hladnih dana u dva objekta Svratišta, na Novom Beogradu i na Zvezdari, sklonište od zime pronalazi do 70 dečaka i devojčica. Deca tu borave preko dana, do šest časova popodne. A onda se vraćaju na ulicu, ili u svoje domove – često bez struje, vode i grejanja.\nSvratišta više od deset godina vodi nevladin Centar za integraciju mladih. Kako za Radio Slobodna Evropa (RSE) ističe Marko Tošić iz ove organizacije, sredstva za svratišta obezbeđuju donatori projekata, najčešće međunarodne organizacije, kao i kompanije i građani.\nDnevni centri za male 'ulične radnike'\nOni su, ističe naš sagovornik, posebno aktivni u decembru za vreme praznika, pa pokloni stižu na adresu najugroženijih. Problem finansiranja ipak ostaje:\n"Bez obzira na to što je Svratište prepoznato u Zakonu o socijalnoj zaštiti, kao usluga koja unapređuje kvalitet života dece koja žive ili rade na ulici, to ovoj ustanovi nije omogućilo mirniji i spokojniji rad", kaže Tošić.\nBeogradski koncert za beskućnike: Širenje solidarnosti\nOn pojašnjava da finansiranje Svratišta nije stavka u budžetu, ni grada Beograda, niti države.\n"Mi nismo u budžetu grada Beograda, nismo prepoznati u budžetu, već uz podršku i partnerstvo sa međunarodnim donatorima mi uspevamo da od projekata preživimo sve ove godine. Ali, recimo, mi za sada nemamo potpuna sredstva za Svratište od avgusta do kraja 2020. godine", naglašava Tošić.\nDo objave ovog teksta Grad Beograd nije odgovorio na pitanje RSE o finansiranju Svratišta.\nŠta sve treba Svratištu?\nPrvo Svratište za decu u Beogradu otvoreno je 2007. godine, a drugi objekat tri godine kasnije. Tokom ovih hladnih dana deci su najpotrebniji odeća i obuća, posebno jakne. Pored toga, potrebna su i sredstva za ličnu higijenu i slatkiši koji se deci dele za užinu.\nKoordinatorka Svratišta Mina Lukić napominje da je deci, ispred svega, potrebna podrška sredine.\n"Da građani razumeju šta je ono što mi radimo i kojim su sve izazovima i rizicima deca koja žive i rade na ulici izložena, kako bismo kao društvo, kao zajednica mogli da odgovorimo na njihove potrebe. Mogu i samo da svrate do nas, da vide šta radimo, da šire informaciju ko smo mi i ko su deca koja su uključena u život i rad na ulici", kaže naša sagovornica.\nPetnaestogodišnje iskustvo u Centru za integraciju mladih pokazalo je da najteže izboriti se sa predrasudama.\n"Dešavalo nam se nekoliko puta da ljudi kada dođu kod nas kažu – 'pa nisu ova deca tako strašna'. Pa naravno da nisu! To je ono što mi pokušavamo da pošaljemo kao poruku – da razbijemo predrasude", poručuje Lukić.\nKo su deca Svratišta?\nU Svratište svakodnevno dolaze deca uzrasta od 5 do 15 godina koja žive ili rade na ulici.\n"To su deca koju svi mi viđamo na ulicama grada kako prose, peru šoferšajbne, sakupljaju sekundarne sirovine, prodaju neke sitne predmete – maramice, cveće", objašnjava Lukić.\nOna dodaje da broj korisnika Svratišta varira tokom godine, a da je zimi mnogo veći.\nZajedničko za svu decu koja su uključena u život ili rad na ulici, bez obzira na uzrast, jeste ekstremno siromaštvo. Zato radnicima Svratišta najveći izazov predstavlja da im obezbede ono što se većini građana podrazumeva:\n"A to je da imamo mogućnost da obavimo ličnu higijenu adekvatno i svakodnevno, da imamo redovne obroke, do toga da imamo redovan pristup obrazovanju, a da se oko toga ne mučimo", naglašava Mina Lukić.\nDeca se, objašnjava ona, svakodnevno suočavaju ne samo sa siromaštvom i nedostatkom pristupa obrazovanju, već su veliki problemi i diskriminacija i socijalna isključenost. Zato je zadatak Svratišta da pokuša da dečake i devojčice uvede u "redovne društvene tokove".\nU Svratište svakodnevno dolaze deca uzrasta od 5 do 15 godina koja žive ili rade na ulici: Ilustrativna fotografija\n"Pored mogućnosti da zadovolje osnovne potrebe za hranom i higijenom, mi veliku pažnju posvećujemo školi i obrazovanju – i formalnom i neformalnom. Organizujemo edukativne radionice, kreativne aktivnosti, društvene aktivnosti – od igranja društvenih igara, do odlaska u bioskop i pozorište, zoološki vrt ili igraonice", ističe koordinatorka Svratišta.\nKako bi se deci bar na nekoliko sati ulepšalo detinjstvo, Svratištu pomaže veliki broj volontera.\n"Oni svakodnevno provode dane ovde kod nas i trude se da sa našim vaspitačima naprave da deci dan bude zabavan i da se ovde lepo osećaju. Jer je u tome poenta, ovo je mesto njima namenjeno. Deca mogu da ga kreiraju, da ga osmišljavaju kako žele", kaže Lukić.\nSvratište je nevidljivo za sistem, jer izostaje finansijska podrška. Ali, za sistem su potpuno nevidljiva i pojedina deca koja žive i rade na ulici. Neka od njih nemaju nijedan lični dokument i ne postoje u izvodu iz matične knjige rođenih.\n"Mi na sreću možemo da upišemo decu u školu bez lične dokumentacije, međutim, to je jedino pravo koje oni mogu da ostvare bez ličnih dokumenata. Sve ostalo zahteva da ona budu prepoznata u zvaničnom sistemu - da budu upisana u matičnu knjigu rođenih, da imaju matični broj", kaže Lukić.\nDeca beskućnici na hladnoći beogradskih ulica\nSvratište pomaže deci da dođu do dokumenata, ali Mina Lukić ističe da te procedure umeju jako dugo da traju.\n"Mi smo imali slučaj jedne porodice kojoj je trebalo pet godina da deca budu upisana u matičnu knjigu. Sada je taj broj dece dosta manji nego što je to bilo ranije, ali nažalost, i dalje u neformalnim naseljima u kojima oni žive veliki broj dece je pravno nevidljiv. Ne samo deca, nego čitave porodice", ističe ona.\nSaradnja sa gradom – samo na papiru\nCentar za integraciju mladih potpisao je 2017. godine sa Gradom Beogradom Protokol o saradnji.\nMarko Tošić ističe da je taj protokol, donet uz finansijsku podršku i na inicijativu međunarodne organizacije "Save the children" potpisalo i Ministarstvo unutrašnjih poslova Srbije.\n"Ceo taj protokol ima za cilj da izda smernice i da pokaže na koji način ustanove moraju da postupaju u radu sa ovom decom. Da im da mehanizme i da ih uputi da sarađuju, a sve u cilju zaštite prava dece koja su uključena u život i rad na ulici i njihovih bioloških porodica", pojašnjava Tosić.\nDve godine kasnije, promena nema. Iskustvo Centra za integraciju mladih, bazirano na razgovorima sa decom, njihovim porodicama i zaposlenima u centrima za socijalni rad, pokazalo je da se protokol ne primenjuje.\n"Mi smo nekako verovali da će taj protokol malo da 'prodrma' sistem, da će da usmeri profesionalce u ustanovama kako da sarađuju jedni sa drugima", kaže Tošić.\nU poslednje vreme država želi i hoće da se bavi problemom dece koja žive i rade na ulici, kaže naš sagovornik.\n"Ali se postavlja pitanje – na koji način? Mi smo svedoci toga da je država, kao potpisnica Konvencije o pravima deteta, dobila komentar Ujedinjenih nacija koji nam daje jasne smernice na koji način da ispunjavamo ono što je zagarantovano tom konvencijom. Mi smo predstavili taj komentar pre dve godine u Srbiji. Ništa se nije uradilo od tada", podseća Tošić.\nOn podseća da društvo i dalje nije spremno da se bez diskriminacije i osude obraća ovoj populaciji, a da problem dece ulice ne zavređuje dovoljnu pažnju javnosti, već da se preko njega "olako prelazi". Ističe i da je jako važno da se deca koja žive ili rade na ulici ne kriminalizuju, već da im se pruži sistemska podrška i zaštita.\nLukić naglašava da se ne može očekivati da centri za socijalni rad rade sami, već da institucije moraju da sarađuju, a da se u budžetu obezbedi stabilno finansiranje za najugroženije grupe.\nŽivot nakon Svratišta\nCentar za integraciju mladih je za šesnaestogodišnjake i starije koji zbog svog uzrasta više ne mogu da koriste usluge Svratišta pre tri godine otvorio socijalno preduzeće simboličnog naziva – Kafe bar 16.\nU kafiću u centru Beograda oni prolaze obuke i praksu za ugostitelje kako bi mogli da pronađu posao.\nNa tromesečnoj obuci uči se rad na računaru, matematika, komunikacija i engleski, nakon čega polaznici dobijaju sertifikat. Posle obuke sledi praksa u 'šesnaestici' za konobare ili barmene.\nDanas u tom kafiću rade nekadašnji korisnici Svratišta, koji imaju platu i uredno su prijavljeni, a ostvareni profit kafića koristi se za redovno funkcionisanje dva Svratišta za decu.\nCentar za integraciju mladih pomogao je i da osmoro momaka i devojaka koji su prošli obuku nađu posao u drugim lokalima u Beogradu.


Poručnik koji nije priznao predaju - Rafting centar RT\nIspred samog mosta na Đurđevića Tari, stoji spomen bista na kojoj piše : “ Spomen dižem tebi sine, da ti majku želja mine, a valovi brze Tare – glas preuzmu majke stare, pa i putnik neka zna, zašto tvoju mladost da “ A na spomeniku stoji ime Božidara Žugića.\nPoručnik Žugić je svoj život okončao sa samo 26 godina a ostao je upamćen kao poručnik koji nije priznao predaju….\nNaime, za vreme II svetskog rata, posle napada Hortijeve fašističke mađarske vojske, njegov komandir je istako belu zastavu i želeo da preda jedinicu okupatoru. U toku sastanka, njegovog komadanta, imenjaka Božidara Ristića i fašističkog oficira, Žugić im je prišao i rekao „GOSPODINE PUKOVNIČE, TAKO SE OTADŽBINA NE BRANI, JA SE NE PREDAJEM, JUGOSLOVENSKI OFICIR SE NE PREDAJE, ON MOŽE SAMO DA POGINE“\nRuke dva protivnika nisu uspele da se rukuju i ozvaniče kapitulaciju… Hortijevci su bili zatečeni i iznenađeni ali su se brzo pribrali. Mitraljeska vatra je izrešetala Žugića a njegovo telo je pregaženo tenkovima…. U toku rata, poginula su 4 brata Žugića…Božidar, Sava, Vitomir i Aleksandar…. Spomen- obezežje pored mosta Đurđevića Tara, je podigla njegova majka- 1966g… Za sve one koji žele da posete most, ne samo kopnom, naša preporuka je da sa nama pođete u avanturu koju zovemo – rafting sa vrha Tare…


UNS: Presuda za paljenje kuće Milana Jovanovića biće doneta 23. februara - Društvo - Dnevni list Danas\nPočetna » Društvo » UNS: Presuda za paljenje kuće Milana Jovanovića biće doneta 23. februara\nIzricanje presude za paljenje kuće novinara Milana Jovanovića zakazano je za 23. februar, pošto su danas pred Drugim osnovnim sudom u Beogradu okrivljeni i njihovi advokati izneli završne reči, čime je zaključen glavni pretres u ovom sudskom procesu.\n0Piše: Beta 11. februara 2021. 21.24\nDok tužilaštvo traži najstrožu kaznu od osam godina zatvora za Dragoljuba Simonovića, bivšeg predsednika opštine Grocka, koji se tereti da je naložio paljenje kuće novinara, odbrana je u završnim rečima tražila oslobađajuću presudu, prenosi Udruženje novinara Srbije (UNS).\n„Odbrana je, prvi put od početka sudjenja, danas oštećenima uputila žaljenje zbog onoga što im se desilo“, navodi se u saopštenju UNS.\nAdvokati Dragoljuba Simonovića u završnoj reči osporavali su stav javnog tužioca sa prethodnog ročišta da je motiv bivšeg predsednika opštine Grocka bio to što je Jovanović pisao kritičke tekstove o njemu i navodili da Jovanović „po njihovoj definiciji“ nije novinar.\nMediji su unapred doneli presudu Simonoviću ne poštujući pretpostavku nevinosti, izjavili su, a sve je to zapravo poteklo iz vrha policije.\nUNS navodi da Simonović tvrdi da mu se sudi kao da je „šef terorističke organizacije“, te da tužilac „pokušava da dokaže nedokazivo“ – da je njegov motiv bilo Jovanovićevo izveštavanje.\nKada je optužen za paljenje kuće, kazao je da je lično insistirao da se pronađu krivci.\n„Išao sam kod načelnika policijske stanice Grocka. Pozvao sam sinovca da uhapsi počinioca da se skine ljaga sa mog imena, jer sam bio pod medijskom torturom, a on je to i uradio“, izjavio je Dragoljub Simonović.\nNjegov advokat Ivica Vuković rekao je da tužilac u završnim rečima nije analizirao dokaze, već se bavio diskvalifikacijom Simonovića, a da su te reči pre svega osmišljene kako bi se „zadivila i impresionirala laička javnost“, a da nije dokazano da je Milan Jovanović novinar.\nDrugookrivljeni Vladimir Mihailović je tokom ovog sudskog procesa promenio iskaz u korist Dragoljuba Simonovića.\nOn je, naime, dao iskaz u policiji u danu kada je uhapšen da mu je Simonović obećao 1.500 evra da zapali automobil Jovanoviću, dok je na sudjenju rekao da je taj iskaz izmislio jer je bio pod pritiskom i ucenama visokih zvaničnika Ministarstva unutrašnjih poslova (MUP).\nNikola Mihajlović, advokat Aleksandra Marinkovića koji se tereti da je neposredni izvršilac napada na kuću novinara, kazao je da su ovog okrivljenog, kojem se sudi u odsustvu, osudili čak i okrivljeni, ne poštujući pretpostavku nevinosti.\nOn je, medjutim, odbacio navode tužilaštva da je Marinković zbog toga što je u bekstvu uticao na ovaj sudski postupaki dodao da to ne može biti otežavajuća okolnost.\nPostupak protiv Igora Novakovića sredinom januara je razdvojen nakon što se njegov advokat na ročištu nije pojavio, a nije poslao ni zamenu.\nDragoljub Simonović, grocka, Milan Jovanović, paljenje kuce, presuda, UNSBeograd